cyanic-selkie/wikianc huggingface dataset:
കൾട്ടിവർ
കൾട്ടിവറിന് പേരു നൽകുന്നത് കൾട്ടിവേറ്റഡ് പ്ലാന്റ് ടാക്സോണമിയിലെ ഒരു പ്രധാനഘടകമാണ്. അന്താരാഷ്ട്ര നിലവാരത്തിലുള്ള ഒരു നാമമാത്രപദ്ധതിയിലെ നിയമങ്ങളും ശുപാർശകളും അനുസരിച്ച് കൾട്ടിവറിന് ശരിയായ പേരു നൽകുന്നതിന് നിർദ്ദേശിക്കുന്നു. ശാസ്ത്രീയ ലാറ്റിൻ ബൊട്ടാണിക്കൽ പേര് നൽകുന്നതിൽ കൾട്ടിവർ പേരുകളിൽ ഒരു ചുരുക്കെഴുത്ത് കൂടി ഉൾക്കൊള്ളുന്നു. കൾട്ടിവർ എപിതെറ്റ് (ചുരുക്കെഴുത്ത്) വെർണികുലാർ ഭാഷയാണ് ഉപയോഗിക്കുന്നത്. ഉദാഹരണത്തിന് കൾട്ടിവർ നാമമായ കിങ് എഡ്വാർഡ് ഉരുളക്കിഴങ്ങിന്റെ ശാസ്ത്രീയനാമം സോൾനവു ട്യൂബറോസവും കൾട്ടിവർ എപിതെറ്റ് 'കിംഗ് എഡ്വാർഡ് ' എന്നുമാണ്. കൾട്ടിവേറ്റഡ് പ്ലാന്റ് കോഡ് നിയമമനുസരിച്ച് ഏക ഉദ്ധരണി ചിഹ്നത്താൽ ഇത് ക്രമീകരിക്കപ്പെട്ടിരിക്കുന്നു.
പദോത്പത്തി
കാട്ടു സസ്യങ്ങളെയും കൃഷിയിൽ നിന്നു വികാസം പ്രാപിച്ച സ്വഭാവസവിശേഷതകളെയും വേർതിരിച്ചറിയേണ്ടതിന്റെ ആവശ്യകതയിൽ നിന്നാണ് കൾട്ടിവർ എന്ന പദം ഉത്ഭവിച്ചത്. ഇത് കൾട്ടിജൻ സസ്യങ്ങൾക്ക് പേരിടുന്നതിലേയ്ക്ക് എത്തപ്പെട്ടു. "ബോട്ടണിയുടെ പിതാവ്" ഗ്രീക്ക് തത്ത്വചിന്തകൻ തിയോഫ്രാസ്റ്റസ് (370-285 BC) ഈ വ്യത്യാസം നന്നായി മനസ്സിലാക്കുന്നു. ബൊട്ടാണിക്കൽ ചരിത്രകാരനായ അലൻ മോർട്ടൺ, തിയോഫ്രാസ്റ്റസിന്റെ ഹിസ്റ്റോറിയ പ്ളാന്റേറമിൽ (സസ്യങ്ങളെക്കുറിച്ചുള്ള അന്വേഷണം) "സാംസ്‌കാരികമായി സ്വാധീനിച്ചു (Phenotype) വരുന്ന മാറ്റങ്ങളും, ജനിതകഘടനയുടെ പ്രാധാന്യം എന്നിവയെക്കുറിച്ചുള്ള ധാരണയിൽ ഒരു പരിധി ഉണ്ടായിരുന്നു" (ഹിസ്റ്റോറിയ പ്ളാന്റേറം, പുസ്തകം 3, 2, 2, കൌസ പ്ളാന്റേറം, പുസ്തകം 1, 9, 3)
പുറം കണ്ണികൾ
വർഗ്ഗം:സസ്യവർഗ്ഗീകരണം വർഗ്ഗം:കൾട്ടിവറുകൾ
യസീദി
യസീദി മതത്തിന്റെ വേരുകൾ പണ്ട തൊട്ടേ ഉള്ളതാണെങ്കിലും അവരുടെ ശക്തി പ്രാപിച്ച കാലഘട്ടം  ഇസ്ലാം മതത്തിന് ശേഷമാണ്. യസീദ്ബ്നു മുആവിയയുടെ അനുയായി പരമ്പരയിൽ പെട്ടവരാണ് ഇപ്പോഴത്തേ യസീദികൾ. ഇസ്ലാം മതവിശ്വാസിയായി ജനിച്ച ഷെയ്ഖ്  ആദിയാണവരുടെ പുണ്യ നേതാവ്. കൃസ്ത്യൻ മുസ്ലിം വിശ്വാസത്തിലെ പിശാചാണവരുടെ മതത്തിലെ പ്രധാന ദൈവികതയുള്ള ആൾ. തെറ്റ് ചെയ്ത പിശാചിന് പശ്ചാത്താപം തോന്നി എന്നവർ വിശ്വസിക്കുന്നു. ദൈവമയാളെ ഉയർത്തുമെന്നവർ പറയുന്നു. ആയതിനാൽ സാത്താൻ ആരാധകരാണവരെന്ന് കൃസ്തു, മുസ്ലിം ജൂത വിഭാഗം പറയുന്നു.
സൊറോസ്ട്രിയൻ മതത്തിനോട് സാമ്യമുള്ള ഒരു മധ്യപൂർവേഷ്യൻ മതവിഭാഗമാണ് യസീദി (യെസീഡിസ് എന്നും എഴുതപ്പെടുന്നു; (, ئێزیدی/Ezîdî ) ഇറാഖ്-സിറിയ, തുർക്കി അതിർത്തിയിലാണ് ഈ വിഭാഗം പ്രധാനമായും വസിക്കുന്നത്. ഇവരെ പ്രധാനമായും കുർദ് വംശജരായി കരുതപ്പെടുന്നെങ്കിലും യസീദികളിൽ ഭൂരിപക്ഷവും കുർദ് ഭാഷാ വകഭേദമായ കുർമാഞ്ചിയും അതുപോലെ അറബിയും സംസാരിക്കുന്നവരുണ്ട്. എന്നാൽ ഇവർ യഥാർഥത്തിൽ സൊറാഷ്ട്രിയൻ മതവുമായി ബന്ധപ്പെട്ടവരല്ല.ഏകദൈവ വിശ്വാസത്തിലധിഷ്ടിതമായ യസീദി മതത്തന്റെ വേരുകൾ പുരാതന മെസൊപ്പൊട്ടേമിയൻ മതങ്ങളിലേക്കു നീളുന്നതായി കണ്ടെത്താനാകും. ഇതിന് അബ്രഹാമിക് മതങ്ങളുമായി ചില സാമ്യതകളുമുണ്ട്.  യസീദികൾക്ക് അവരുടേതായ സ്വതന്ത്ര സംസ്കാരമുണ്ട്. ഇന്ൻ പശ്ചിമേഷ്യയിൽ അവശേഷിക്കുന്ന യസീദികളിൽ ഭൂരിപക്ഷവും ഇറാക്കിലെ നിനവേ, ദോഹുക് പ്രവിശ്യകളിലാണ് താമസിക്കുന്നത്. അർമേനിയ, ജോർജിയ, ടർക്കി, ഇറാൻ, സിറിയ എന്നിവിടങ്ങളിൽ ഇവർ താമസമുണ്ട്. ജർമനിയിലെയ്ക്ക് 1990കളിൽ ഇവർ വളരെയധികം പേർ താമസം മാറിയിട്ടുണ്ട്.
യസീദികൾ ഏകദൈവവിശ്വാസികൾ ആകുന്നു. ദൈവത്തെ ലോകസ്രഷ്ടാവായി കരുതുന്നു. ദൈവത്തെ ഏഴു വിശുദ്ധ വ്യക്തികൾ പരിപാലിക്കുന്നതായി അവർ വിശ്വസിക്കുന്നു. ഈ ഏഴു പരിപാലകരുടെ നേതാവ്, മെലെക് താവൂസ് എന്ന മയിൽ മാലഖയാകുന്നു. ഈ മയിൽ മാലഖയാണ് ലോകത്തിന്റെ ഭരണാധികാരി. വീണുപോയ വ്യക്തികൾക്ക് നന്മയും തിന്മയും ഈ മയിൽ മാലാഖ വിധിക്കുന്നു. ഈ പ്രധാന വ്യക്തി ദൈവത്തിന്റെ സ്ഥനത്തുനിന്നും നന്മ തിന്മകളുടെ ഏറ്റക്കുറച്ചിൽ മൂലം നിപതിച്ചതാണ്. ഈ വീഴ്ച്ച തത്കാലികമാണ്. തന്റെ പശ്ചാത്താപത്തിന്റെ കണ്ണുനീർ നരകജയിലിന്റെ തീയണയ്ക്കുകയും അങ്ങനെ ദൈവവുമായി ചേരുകയും ചെയ്യും എന്നൊക്കെയാണ് അവരുടെ വിശ്വാസം.
സുഫി മിസ്റ്റിക് വിശ്വാസത്തിലുള്ള ഇബ്ലീസ് ദൈവാജ്ഞ ധിക്കരിച്ച് ആദമിനെ വണങ്ങാതിരുന്നു. സൂഫി വിശ്വാസത്തിലെ ഈ ഇബ്ലീസ് ബന്ധം മറ്റു ഏകദൈവമതങ്ങളിലെ ചിലർ ഈ മയിൽ ദേവതയെ സാത്താനോട് ഉപമിക്കുന്നുണ്ട്. ഇക്കാരണത്താൽ യസീദികളെ സാത്താന്റെ ആരാധകരായി കണക്കാക്കി അവരെ ഇറാക്കിലേയും മറ്റും തീവ്രമതവിശ്വാസികൾ പീഠിപ്പിച്ചുവരുന്നു.
2014 ആഗസ്തോടെ ശുദ്ധീകരണം എന്ന പേരിൽ ഇസ്ലാമിക് സ്റ്റെറ്റ് ഓഫ് ഇറാക്ക് ആൻഡ് ദ ലവന്റ് യസീദികളെപ്പോലുള്ള വിഭാഗങ്ങളെ ആക്രമണലക്ഷ്യമാക്കി മാറ്റിയിരിക്കുന്നു.
ജനസംഖ്യാ വിതരണം
ഇന്നത്തെ ഇറാക്ക്, ടർക്കി, സിറിയ എന്നിവിടങ്ങളിൽ കൂട്തൽപേർ താമസിക്കുന്നു. അർമീനിയ, ജോർജിയ, ഇറാൻ എന്നിവിടങ്ങളിൽ വലിയ സംഖ്യ യസീദികൾ വസിക്കുന്നുണ്ട്. ഇരുപതാം നൂറ്റാണ്ടിലെ പല പ്രധാന സംഭവങ്ങളും പ്രത്യേകിച്ചും രാഷ്ട്രീയമാറ്റങ്ങളും കലാപങ്ങളും യെസീദികളുടെ ദേശാന്തരഗമനത്തിനു കാരണമായിട്ടുണ്ട്. ആയതിനാൽ കൃത്യമായ ഇവരുടെ ജനസംഖ്യാ കണക്കെടുപ്പ് സാദ്ധ്യമല്ലാതായിത്തീർന്നിട്ടുണ്ട്.
ഇറാക്കിലാണ് ഇന്നും യസീദികളുടെ ജനസഖ്യ സ്ഥായിയായി നിലനിൽക്കുന്നത്. 70000നും 500000നും ഇടയിൽ അവരുണ്ടെന്നു കണക്കാക്കപ്പെട്ടിട്ടുണ്ട്. ഉത്തര ഇറാക്കിലെ നനവേ പ്രവിശ്യയിലാണിവർ കൂടുതൽ താമസിക്കുന്നത്. 2003ലെ ഇറാക്ക് യുദ്ധവും സദ്ദാം ഹുസൈന്റെ ഭരണമാറ്റവും അവരെ കാര്യമായി ബാധിച്ചിട്ടുണ്ട്.
സിറിയയിലെ ഇവരുടെ എണ്ണം അനിശ്ചിതമാണ്. 1963ൽ ഇവിടത്തെ ദേശിയ കണക്കെടുപ്പു പ്രകാരം 10000 പേർ ഉണ്ടെന്നു കണ്ടെത്തി. ഇന്ന് 12000 മുതൽ 15000 പേർ വരെ ഉണ്ടാകാൻ സാദ്ധ്യത കാണുന്നുണ്ട്. 50000 പേരാണ് ഇറാക്ക് യുദ്ധത്തിൽ അഭയാർഥികളായി ഇറാക്ക് വിട്ട് സിറിയയിലെത്തിയത്.
ഈ കൂട്ടപാലായനം യസീദികളുടെ പ്രവാസ സംഖ്യ കൂട്ടി. ജർമനിയിൽ മാത്രം 100000 യസീദികൾ ജീവിക്കുന്നു. ടർക്കിയിൽ നിന്നും ഇറാക്കിൽ നിന്നും വന്നവരാണിവരിൽ ഭൂരിപക്ഷവും. സ്വീഡനിൽ 4000 പേർ ഇന്ന് താമസമാക്കിയിട്ടുണ്ട്. നെതെർലാന്റ്, ബെൽജിയം, ഡെന്മാർക്ക്, ഫ്രാൻസ്, സ്വിറ്റ്സർലാന്റ്, യു. കെ., യു. എസ്., കാനഡ, ഓസ്ട്രേലിയ എന്നിവീടങ്ങളിൽ 5000ൽപ്പരം യസിദികൾ വസിക്കുന്നുണ്ട്. എങ്കിലും എസിദികൾ തങ്ങളുറ്റെ മതവിസ്വാസത്തെ മുറുകെപ്പിടിക്കുന്നതിന് വലിയ വിലകൊടുക്കേണ്ടിവരുന്നുണ്ട്.
ഇവരുടെ ഭൂരിപക്ഷപ്രദേശമായ സിഞ്ചാർ ഐ എസ് തീവ്രവാദികൽ പിടിച്ചെറ്റുത്തതിന്റെ ഫലമായി 50000പരം യസിദികൾ അവിടെനിന്നും പലായനം ചെയ്ത് യാതൊരു അടിസ്ഥാന സൗകര്യങ്ങളുമില്ലാത്ത മലനിരകളിൽ വസിക്കാനിടവന്നിട്ടുണ്ട്. ഇത് അവരുടെ വലിയതോതിലുള്ള നാശത്തിനിടയാക്കി. ഈ അവസ്ഥ അന്താരാശ്ട്ര മാദ്ധ്യമങ്ങൾ പുറത്തുവീറ്റുകയും ഈ സാഹചര്യങ്ങളെ നേരിടാൻ അമേരിക്ക ഓസ്ട്രേലിയ തുടങ്ങിയ രാജ്യങ്ങൾ അവരെ സഹായിക്കാൻ രംഗത്തുവരികയുമുണ്ടായിട്ടുണ്ട്. കുർദിഷ് പട്ടാളവും അവരെ ഇവിടെനിന്നും രക്ഷനേടുവാൻ സഹായിച്ചു.
ഉദ്ഭവം
യസിദികളുടെ സംസാര ഭാഷ കുർമഞ്ചി കുർദിഷ് ആണ്. മെസപൊടാമിയൻ മതങ്ങളിൽ പെട്ട ആരാധനാസംബ്രദായമാണ് അവർ പിൻതുടരുന്നത്.
ബ്രൂസിയ ജാവനിക്ക
മകസ്സാർ കേർണൽസ് എന്നുമറിയപ്പെടുന്ന ബ്രൂസിയ ജാവനിക്ക സിമരൂബേസീ സസ്യകുടുംബത്തിലെ ഒരു കുറ്റിച്ചെടിയാണ്. ഇതിൻറെ ചുരുക്കെഴുത്തായ ജാവനിക എന്ന ലാറ്റിൻ വാക്കിൻറെ അർത്ഥം "ജാവ" എന്നാണ്. ജാവ ബ്രൂസിയ, കോസം എന്നിവ ഇംഗ്ലീഷിലുള്ള സ്വാഭാവിക നാമങ്ങൾ ആണ്.
വിവരണം
5 മീറ്റർ (20 അടി) ഉയരമുള്ള ഒരു കുറ്റിച്ചെടി അല്ലെങ്കിൽ ചെറുമരമായും ബ്രൂസിയ ജാവനിക്ക വളരുന്നു. ചെറിയ പൂക്കൾ (വ്യാസം 1.5 മുതൽ 2 മില്ലീമീറ്റർ വരെ) പൂക്കുലകളായി പച്ചകലർന്ന വെളുത്ത നിറം മുതൽ പച്ചകലർന്ന ചുവന്ന അല്ലെങ്കിൽ പർപ്പിൾ നിറം വരെ കാണപ്പെടുന്നു.
അവലംബം
വർഗ്ഗം:ചൈനയിലെ സസ്യജാലം വർഗ്ഗം:ഓസ്ട്രേലിയയിലെ സസ്യങ്ങൾ വർഗ്ഗം:തായ്വാനിലെ സസ്യജാലങ്ങൾ വർഗ്ഗം:സിമരൂബേസീ
സി. കൃഷ്ണൻ നായർ
ശ്രീ.സി. കൃഷ്ണൻ നായർ. സ്വാതന്ത്ര്യസമര സേനാനി. അവിഭക്ത കമ്യൂണിസ്റ്റ് പാർട്ടിയുടേയും പിന്നീട് സി.പി.എമ്മിന്റേയും കേരള കർഷകസംഘത്തിന്റേയും ഓൾ ഇന്ത്യ കിസാൻ സഭയുടേയും സമുന്നത നേതാവ്. പിലിക്കോട് സ്വദേശി.
ഗുഡ്‌ബൈ ഗൊലോവിൻ
ഒരു കനേഡിയൻ ഷോർട്ട് ഡ്രാമ ഫിലിമാണ് ഗുഡ്‌ബൈ ഗൊലോവിൻ. മാത്യു ഗ്രിമാർഡ് സംവിധാനം ചെയ്ത് 2019-ൽ ഈ ചിത്രം പുറത്തിറങ്ങി. ഒലെക്‌സാണ്ടർ റുഡിൻസ്‌കി, ഉക്രെയ്‌നിലെ ഇയാൻ ഗൊലോവിൻ എന്ന യുവാവായി ഈ സിനിമയിൽ അഭിനയിക്കുന്നു. അവന്റെ പിതാവിന്റെ മരണത്തിനുശേഷം മെച്ചപ്പെട്ട ജീവിതത്തിനായി ഒരു പുതിയ രാജ്യത്തേക്ക് കുടിയേറണോ എന്ന് ആലോചിക്കുന്നു.
2019-ലെ അബിറ്റിബി-ടെമിസ്‌കാമിംഗ് ഇന്റർനാഷണൽ ഫിലിം ഫെസ്റ്റിവലിൽ ഈ ചിത്രം പ്രദർശിപ്പിച്ചു. അവിടെ പ്രിക്സ് സ്പൈറ ജൂറിയുടെ മാന്യമായ പരാമർശം ഇതിന് ലഭിച്ചു. ഇത് പിന്നീട് 2020 ബെർലിൻ ഫിലിം ഫെസ്റ്റിവലിൽ പ്രദർശിപ്പിച്ചു. അവിടെ അത് ജനറേഷൻ 14 പ്ലസ് പ്രോഗ്രാമിലെ ജൂറിയിൽ നിന്ന് മാന്യമായ പരാമർശം നേടി. 2021 ലെ പ്ലെയിൻ(കൾ) എക്‌റാൻ(കൾ) ഫെസ്റ്റിവലിൽ ഇതിന് ഗ്രാൻഡ് പ്രൈസ് നേടി.
പുറംകണ്ണികൾ
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ
മാധവാനന്ദവിലാസം ഹയർ സെക്കന്ററി സ്കൂൾ
മലപ്പുറം ജില്ലയിലെ വള്ളിക്കുന്ന് പഞ്ചായത്തിൽ സ്ഥിതി ചെയ്യുന്നു ഒരു വിദ്യാലയമാണ് എം.വി.എച്ച്.എസ്.എസ് അരിയല്ലൂർ എന്ന ചുരുക്ക പേരിൽ അറിയപെടുന്ന മാധവാനന്ദവിലാസം ഹയർ സെക്കന്ററി സ്കൂൾ. വി. ശ്രീജയ ഹയർ സെക്കൻററി വിഭാഗം പ്രിൻസിപ്പലും എം. വിനു ഹൈ സ്‌കൂൾ വിഭാഗം ഹെഡ് മാസ്റ്ററുമാണ്.
ചരിത്രം
ആരംഭകാലത്ത്, നെടുവ നോർത്ത് ആദിദ്രാവിഡ എലിമെൻററി സ്കൂൾ എന്ന പേരിലാണ് സ്കൂൾ അറിയപ്പെട്ടിരുന്നത്. 1940ഓടു കൂടി പേര്, അരിയല്ലൂർ സൗത്ത് എലിമെന്ററി സ്കൂൾ എന്നാക്കി മാറ്റി. 1958ൽ, ഈ അപ്പർ പ്രൈമറിയാകുകയും 'മാധവാനന്ദവിലാസം അപ്പർ പ്രൈമറി സ്കൂൾ' എന്ന് പേരാക്കുകയും ചെയ്തു. 1962 ജൂണിൽ വിദ്യാലയം അപ്പഗ്രേഡ് ചെയ്ത് 'മാധവാനന്ദവിലാസം ഹൈസ്കൂൾ' ആയി. 1998ൽ ഹയർസെക്കന്ററി ആയി അപ്പഗ്രേഡ് ചെയ്യപ്പെട്ടതിനെ തുടർന്ന്, മാധവാനന്ദവിലാസം ഹയർസെക്കന്ററി സ്കൂളായി നിലകൊള്ളുന്നു.
ഭൗതികസൗകര്യങ്ങൾ
അഞ്ച് ഏക്കയിൽ നില്ക്കുന്ന ഈ സ്ഥലത്താണ് സ്കൂളിൽ നിലവിൽ, 2000 ലേറെ വിദ്യാർത്ഥികൾ പഠിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:മലപ്പുറം ജില്ലയിലെ വിദ്യാലയങ്ങൾ വർഗ്ഗം:കേരളത്തിലെ ഹയർ സെക്കന്ററി സ്കൂളുകൾ
ഇന്ദ്രിയം
വർഗ്ഗം:സംവേദനം വർഗ്ഗം:സംവേദനേന്ദ്രിയവ്യൂഹം
ബ്ലാക്ക് ലെവൽ
വാലന്റൈൻ വസ്യനോവിച്ച് സംവിധാനം ചെയ്ത 2017 ലെ ഉക്രേനിയൻ നാടക ചിത്രമാണ് ബ്ലാക്ക് ലെവൽ (ഉക്രേനിയൻ: Рівень чорного) 90-ാമത് അക്കാദമി അവാർഡിൽ മികച്ച വിദേശ ഭാഷാ ചിത്രത്തിനുള്ള ഉക്രേനിയൻ എൻട്രിയായി ഇത് തിരഞ്ഞെടുക്കപ്പെട്ടു. പക്ഷേ അത് നാമനിർദ്ദേശം ചെയ്യപ്പെട്ടില്ല.
പുറംകണ്ണികൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
കാർത്തൂസ്
മഹേഷ് ഭട്ട് സംവിധാനം ചെയ്ത് സഞ്ജയ് ദത്ത്, ജാക്കി ഷ്രോഫ്, മനീഷ കൊയ്‌രാള എന്നിവർ അഭിനയിച്ച 1999-ലെ ഒരു ഇന്ത്യൻ ഹിന്ദി ആക്ഷൻ ത്രില്ലർ ചലച്ചിത്രമാണ് കാർത്തൂസ് (മലയാളം. 'കാട്രിഡ്ജ്') സഡക് 2 (2020) വരെയുള്ള മഹേഷ് ഭട്ടിന്റെ സംവിധായകന്റെ അവസാന റിലീസാണിത്. 1993-ൽ പുറത്തിറങ്ങിയ പോയിന്റ് ഓഫ് നോ റിട്ടേൺ എന്ന ചിത്രത്തിൽ നിന്ന് ഈ സിനിമ അതിന്റെ കഥ ആശയം കടമെടുത്തതാണ്, ഇത് ഫ്രഞ്ച് ഭാഷ ചിത്രമായ ലാ ഫെമ്മെ നികിതയുടെ റീമേക്കാണ്, സഞ്ജയ് ദത്തിന്റെ ആ കഥാപാത്രവുമായി വളരെ സാമ്യമുള്ള ഒരു വേഷം ബ്രിഡ്ജറ്റ് ഫോണ്ട അവതരിപ്പിക്കുന്നു. ചിത്രം ഭാഗികമായി തമിഴിൽ പരമശിവൻ (2006) എന്ന പേരിൽ റീമേക്ക് ചെയ്യപ്പെട്ടു.
കഥ
അധോലോക നായകൻ ജഗത് ജോഗിയയെ (ഗുൽഷൻ ഗ്രോവർ) ഉന്മൂലനം ചെയ്യാൻ ഒരു പോലീസുകാരൻ എസിപി ജയ് സൂര്യവൻഷി (ജാക്കി ഷ്രോഫ്) ഒരു കുറ്റവാളി രാജയെ (സഞ്ജയ് ദത്ത്) പരിശീലിപ്പിക്കുന്നു. ജയ് ഒരു ശസ്ത്രക്രിയ നടത്തുകയും രാജയുടെ കാലിൽ ഒരു ട്രാൻസ്മിറ്റർ ഘടിപ്പിക്കുകയും ചെയ്യുന്നു. അതിനാൽ രാജ യാത്ര ചെയ്യുമ്പോഴെല്ലാം, ജയ് തന്റെ ചലനങ്ങൾ ട്രാക്ക് ചെയ്യാൻ കഴിയും (അദ്ദേഹം യുകെയിൽ ആയിരിക്കുമ്പോൾ പോലും). ജയ് പ്രണയിക്കാൻ അനുവദിച്ചില്ലെങ്കിലും രാജ മിനിയുമായി (മനീഷ കൊയ്രാള) പ്രണയത്തിലാകുന്നു. രാജ ജഗത് ജോഗിയയെയും സംഘത്തെയും കൊല്ലുകയും ഒടുവിൽ ജയ് മോചിപ്പിക്കുകയും മിനിക്കൊപ്പം സന്തോഷത്തോടെ ജീവിക്കുകയും ചെയ്യുന്നു.
സംഗീതം
നുസ്രത്ത് ഫത്തേ അലി ഖാൻ, അനു മാലിക്, ബല്ലി സാഗൂ എന്നിവർ നൽകിയ ഗാനങ്ങൾ രചിച്ചിരിക്കുന്നത് മജ്റൂഹ് സുൽത്താൻപുരിയാണ്.
മൊളോട്ടൊഫ്–റിബൻത്രോപ് ഉടമ്പടി
1939ൽ സോവ്യറ്റ് യൂനിയൻ വിദേശകാര്യമന്ത്രി മൊളോട്ടൊഫ് വിച്സ്ലാവും നാസി ജർമനിയുടെ വിദേശകാര്യമന്ത്രി യോഹിം ഫോൻ റിബൻത്രോപും ഒപ്പിട്ട സമാധാന കരാറാണ് മൊളോട്ടൊഫ്–റിബൻത്രോപ് ഉടമ്പടി.1941ൽ ജർമനിയുടെ സോവ്യറ്റ് യൂന്യൻ അധിനിവേശത്തോടെ കരാർ തകർന്നു. 1939 ഓഗസ്റ്റ് 23 ന് മോസ്കോയിൽ ജർമ്മൻ വിദേശകാര്യമന്ത്രി ജോചിം വോൺ റിബെൻട്രോപ്പും സോവിയറ്റ് വിദേശകാര്യ മന്ത്രി വ്യാസെസ്ലാവ് മൊളോടോവും ഒപ്പുവച്ചു. ജർമ്മനിയും സോവിയറ്റ് സോഷ്യലിസ്റ്റ് റിപ്പബ്ലിക്കുകളുടെ യൂണിയനും തമ്മിലുള്ള അധിനിവേശ ഉടമ്പടി എന്ന് ഔദ്യോഗികമായി അറിയപ്പെട്ടു.
അവലംബം
വർഗ്ഗം:രണ്ടാം ലോകമഹായുദ്ധം വർഗ്ഗം:രഹസ്യ ഉടമ്പടികൾ
അടിമലരിണതന്നെ
ഇരയിമ്മൻ തമ്പി മുഖാരിരാഗത്തിൽ ചിട്ടപ്പെടുത്തിയ ഒരു കീർത്തനമാണ് അടിമലരിണതന്നെ.
പല്ലവി
അടിമലരിണതന്നെ കൃഷ്ണാ അടിയനൊരവലംബം
ചരണങ്ങൾ
കടൽമകളുടെ കടമിഴിയിണ പുണരും കാർമുകിൽ നേർവർണാ കൃഷ്ണാ
പരമദയാംബുനിധേ കൃഷ്ണാ പാലിക്കേണം കൃഷ്ണാ
തിരുവുടലതിനുടെ വടിവെപ്പോഴും എന്നുടെചിത്തേ തോന്നേണം കൃഷ്ണാ
സിനിമയിൽ
1988ൽ പുറത്തിറങ്ങിയ ഇന്ദുലേഖ എന്ന മലയാളം സിനിമയിൽ ഈ കീർത്തനം ഗാനമായി ചിട്ടപ്പെടുത്തി ഉപയോഗിച്ചിട്ടുണ്ട്. സംഗീതം ചെയ്തത് എം ബി ശ്രീനിവാസനും ആലപിച്ചതു യേശുദാസുമാണ്.
പുറത്തേക്കുള്ള കണ്ണികൾ
വർഗ്ഗം:ഇരയിമ്മൻ തമ്പി ചിട്ടപ്പെടുത്തിയ കൃതികൾ വർഗ്ഗം:മുഖാരി രാഗത്തിൽ ചിട്ടപ്പെടുത്തിയ കൃതികൾ
പോട്രയിറ്റ് ഓഫ് ജിയോവാനി ബാറ്റിസ്റ്റ കാസെല്ലി
പതിനാറാം നൂറ്റാണ്ടിലെ ഇറ്റാലിയൻ കലാകാരിയായ സോഫോനിസ്ബ ആൻഗ്വിസോള വരച്ച ഛായാചിത്രമാണ് പോട്രയിറ്റ് ഓഫ് ജിയോവാനി ബാറ്റിസ്റ്റ കാസെല്ലി. അംഗ്വിസോളയുടെ അതേ നഗരമായ ക്രെമോണയിൽ നിന്നുള്ള ഒരു കവിയായിരുന്നു കാസെല്ലി. 1559-ൽ പൂർത്തീകരിക്കപ്പെട്ട ഈ ചിത്രം സ്പെയിനിലെ രാജകീയ കോടതിയിലേക്ക് പുറപ്പെടുന്നതിന് മുമ്പുള്ള അവരുടെ അവസാന ചിത്രങ്ങളിലൊന്നായിരുന്നു. അവിടെ അവർ സ്പെയിനിലെ രാജ്ഞിയായ ഇസബെൽ ഡി വലോയിസിന്റെ ഔദ്യോഗിക ചിത്രകാരിയായി.
മാഡ്രിഡിലെ പ്രാഡോ മ്യൂസിയത്തിൽ ഈ ചിത്രം തൂക്കിയിരിക്കുന്നു. 2012-ൽ സ്പാനിഷ് ഭരണകൂടം പ്രാഡോയുടെ പേരിൽ ഈ ചിത്രം വാങ്ങി.
അവലംബം
വർഗ്ഗം:സോഫോനിസ്ബ ആൻഗ്വിസോള വരച്ച ഛായാചിത്രങ്ങൾ
പൂർണ്ണിമ ബാനർജി
1946 മുതൽ 1950 വരെ ഇന്ത്യൻ സ്വാതന്ത്ര്യ സമര സേനാനിയും, ഭരണഘടനയിലെ ഒരു ഭാഗമായിരുന്നു പൂർണിമ ബാനർജി ((née ഗാംഗുലി, 1911-1951 ).
ആദ്യകാല ജീവിതം
അലഹബാദിലെ ഇന്ത്യൻ നാഷണൽ കോൺഗ്രസ് കമ്മിറ്റി സെക്രട്ടറിയായിരുന്നു. സോൾട്ട് മാർച്ചിലും ക്വിറ്റ് ഇന്ത്യാ പ്രസ്ഥാനത്തിലും പങ്കെടുക്കുകയും പിന്നീട് ജയിലിൽ അടയ്ക്കപ്പെടുകയും ചെയ്തു. പിന്നീട് ഉത്തർപ്രദേശ് ലെജിസ്ലേറ്റീവ് അസംബ്ലിയിൽ അംഗവും ഇന്ത്യൻ ഭരണഘടനാ സമിതിയിൽ അംഗവും ആയി അരുണ ആസിഫ് അലിയുടെ ഇളയ സഹോദരിയായിരുന്നു അവർ സിറ്റി കമ്മിറ്റിയുടെ സെക്രട്ടറി എന്ന നിലയിൽ, ട്രേഡ് യൂണിയനുകൾ, കിസാൻ മീറ്റിങ്ങുകൾ, ഗ്രാമീണ ഇടപെടലുകൾ എന്നിവയ്ക്കായി പ്രവർത്തിക്കുകയും അവരെ സംഘടിപ്പിക്കുകയും ചെയ്തു.
മരണം.
1951 -ൽ സ്വാതന്ത്ര്യത്തിനുശേഷം ഏതാനും വർഷങ്ങൾക്കു ശേഷം അദ്ദേഹം നൈനിറ്റാളിൽ അസുഖം മൂലം മരണമടഞ്ഞു.
അവലംബം
വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും വർഗ്ഗം:ഉത്തർപ്രദേശിൽ നിന്നും ഉള്ള ഇന്ത്യൻ നാഷണൽ കോൺഗ്രസ് രാഷ്ട്രീയപ്രവർത്തകർ വർഗ്ഗം:1951-ൽ മരിച്ചവർ
ബാലദേവ്ജ്യൂ ക്ഷേത്രം
ഒഡിഷയിലെ കേന്ദ്രാപരയിൽ ഇച്ഛാപുർ (തുളസി ഖേത്ര) എന്ന പ്രദേശത്ത് സ്ഥിതിചെയ്യുന്ന വളരെ പ്രശസ്തമായ ഒരു ക്ഷേത്രമാണ് ബാലദേവ്ജ്യൂ ക്ഷേത്രം. ബലരാമനാണ് ഇവിടത്തെ പ്രധാന പ്രതിഷ്ഠ. എന്നാൽ, ജഗന്നാഥനെയും സുഭദ്രയെയും പ്രധാന ക്ഷേത്രത്തിലെ രത്ന സിംഹാസനത്തിൽ ആരാധന നടത്തുന്നു. പവിത്രമായ ഏഴ് പടികൾക്കുശേഷം ഒരു ദേവതയായി തുളസിയെ പ്രതിനിധീകരിക്കുന്ന ഒരു പ്രതിമയും ഇവിടെയുണ്ട്.
അനുഷ്ഠാനങ്ങൾ
ബാലദേവ്ജ്യൂ, ജഗന്നാഥ്, സുഭദ്ര എന്നീ ദേവീദേവന്മാർ വിവിധ വസ്ത്രങ്ങൾ ധരിപ്പിച്ച് പ്രധാന ഉത്സവങ്ങളിൽ വിവിധ രീതികളിൽ അലങ്കരിക്കപ്പെടുന്നു. ഈ സമ്പ്രദായം ബേഷ (അലങ്കാര) എന്നറിയപ്പെടുന്നു. ബ്രഹ്മ തലാധ്വജ രാത് ന് പ്രശസ്തമാണ് രഥയാത്ര. ചില പ്രധാന അലങ്കാര -
ചരിത്രം
സിദ്ധ ബാലദേവ്ജ്യൂ ഇപ്പോഴത്തെ ക്ഷേത്രം ഒറീസ്സയിലെ മറാഠ ഭരണകാലത്ത് (1761 AD) ഇച്ചഹപുർ (കേന്ദ്രാപര) പ്രദേശത്ത് നിർമ്മിച്ചതാണ്. കുജങ രാജാവ് രാജാ ഗോപാൽ സന്ധാ, ഛൈധാര കില്ലയിലെ ജന്മി, ശ്രീനിവാസ് നരേന്ദ്ര മഹാപാത്ര എന്നിവരാണ് ക്ഷേത്രം പണികഴിപ്പിച്ചത്. ഒരു സന്ന്യാസി (ശാന്ത) ഗോപി ദാസ്, സരത്തക് ഗിരി എന്നിവർ മറാത്താ ചീഫ് ജാനോജിക്ക് ബോധ്യപ്പെടുത്തിയതിന്റെ ഫലമായി ജഗമോഹൻ പ്രധാന ക്ഷേത്രത്തിലെ ഭോഗ മണ്ഡപം, ഗുണ്ടിക്ക ക്ഷേത്രം, ചുറ്റുമതിൽ എന്നിവ നിർമ്മിച്ചു.
1661-ൽ മുഗൾ ചക്രവർത്തി ഔറംഗസീബ് ഭരണകാലത്ത് ഒഡീഷയിലെ സുബേദാർ ഖാൻ-I-ഡുറാൻ ക്ഷേത്രം തകർത്ത് ക്ഷേത്രത്തിന്റെ അവശിഷ്ടങ്ങളിൽ ഒരു മസ്ജിദ് നിർമ്മിച്ചു എന്നാണ് വിശ്വാസം. ബാലദേവ്ജ്യൂന്റെ ഭക്തജനങ്ങൾ, ഗോദാവരി നദിയിൽ വള്ളത്തിൽ ദേവിയെ ബാരംഗ (ചെദാര) കാടുകളിലെ മറുകരയിൽ എത്തിക്കുകയും സൂക്ഷിക്കുകയും ചെയ്തു. പിന്നീട് സാഖി ബാട്ടയിലെ ലൂണ നദിക്കരയിലുള്ള ബലരാമ്പൂർ ഗ്രാമത്തിലേക്ക് മാറ്റി. പിന്നീട് ഇത് ഇന്ന് കാണുന്ന ക്ഷേത്രത്തിലേക്ക് മാറ്റപ്പെട്ടു.
ക്ഷേത്രത്തിൻറെ വാസ്തുവിദ്യയും നിർമ്മിതിയും
ബാലദേവ്ജ്യൂ ക്ഷേത്രം രണ്ട് ഏക്കർ (0.81 ഹെക്ടർ) വിസ്തൃതിയിൽ  മൊത്തം പ്രദേശത്ത് 2 ഭാഗങ്ങളായി സ്ഥിതിചെയ്യുന്നു. ഒരു ഭാഗത്ത് വ്യത്യസ്തമായ ക്ഷേത്രങ്ങളുണ്ട്. മറ്റൊന്ന് മനോഹരമായ ഒരു ഉദ്യാനമാണ്. ക്ഷേത്രത്തിന് ചുറ്റും 46 അടി (14 മീറ്റർ) ഉയരമുള്ള അതിർത്തിയുണ്ട്.
പ്രധാന ക്ഷേത്രം 75 അടി (23 മീറ്റർ) ഉയരവും 40 അടി (12 മീറ്റർ) വിസ്താരവുമാണ്. ഈ ക്ഷേത്രത്തിന് 7 അടി ഉയരമുണ്ട്. പ്രധാന ക്ഷേത്രത്തിന്റെ 7 പടികൾ കനത്ത ബോലമാലിയ കല്ലുകൾ കൊണ്ട് നിർമ്മിച്ചിരിക്കുന്നു. മറ്റ് ദേവന്മാരും ദേവതകളും ആരാധിക്കാനായി ചെറിയ ക്ഷേത്രങ്ങളുണ്ട്. എല്ലാ ക്ഷേത്രങ്ങളും മനോഹരമായ വാസ്തുവിദ്യയും പരമ്പരാഗത രീതിയിൽ പണിതവയുമാണ്.
ഗരുഡ സ്തംഭ, രത്ന ഭണ്ഡാർ, സ്നാന മണ്ഡപ്, മുക്തി മണ്ഡപ്, ജുലാൻ ഗ്രഹ ലക്ഷ്മി മന്ദിർ, ആനന്ദ് ബസാർ, ഭൈരബി മന്ദിർ, നബഗ്രഹ മന്ദിർ, കാശി ബിശ്വോനാഥ്, അഷ്ടശംഭു മഹാദേവ്, ശ്രീ രാം മന്ദിർ, സിദ്ധേശ്വർ മഹാദേവ്, മുക്തി മണ്ഡപ്, ഗണേശ്  മന്ദിർ എന്നിവയാണ് മറ്റ് പ്രധാന ക്ഷേത്രങ്ങൾ.
വഴിപാടുകൾ
ദൈനംദിനം ദേവീദേവന്മാർക്കായി മൂന്ന് മുഖ്യ നിവേദ്യ (ധൂപാ), 3 ചെറിയ വഴിപാടുകൾ (അബഖാഷ) സജ്ജീകരിച്ചിട്ടുണ്ട്.
വിവിധ തരത്തിലുള്ള ഭോജനങ്ങൾ (പ്രസാദം) പരിശീലിപ്പിച്ച പരമ്പരാഗത കുടുംബങ്ങളാൽ നിർമ്മിക്കപ്പെടുന്നു. സുപകര, മേകപ് എന്നീ പേരുകൾ മാത്രം ദേവന്മാർക്ക് മാത്രമായി ഏർപ്പെടുത്തിയിട്ടുണ്ട്. ചില സുഗന്ധങ്ങൾ വിവിധ ചരിത്രപരമായ ഭരണകൂടങ്ങൾ വളരെയധികം സംരക്ഷിക്കപ്പെട്ടിരിക്കുന്നു. സുഗന്ധങ്ങളുടെ സമഗ്ര പട്ടിക ചുവടെ ചേർക്കുന്നു..
ബൗല ഗൈത, ഉപൻ പിത്ത, മിതി, ചൗരശി വ്യഞ്ജന(84 പച്ചക്കറി കറി) മകര ചൗള, ഭജ, ഖി അന്ന, ദലി , ഫലമൂല(പഴങ്ങൾ), വരണ്ട മധുരപലഹാരങ്ങൾ, ഘനവർത, പുര കാകറ, റാസബലി, പുതുലി പിത, ചിപ കാകറ, കരൺജി, ഖജാ, ബജാ ഗൈത, ഉപന, മിത്തി, ചൗശരി വൈജൻജാന (84 വെജിറ്റേറിയൻ കറി) , മഗജലഡു, ദലിംബ, ഖുദുമ, നിഷ്കുടി, മുത്ത ഗജ, തലാ, ച്ഹെന ചകത തുടങ്ങിയവ പ്രശസ്തങ്ങളാണ്.
ബാഹ്യ ലിങ്കുകൾ
വർഗ്ഗം:മഹാവിഷ്ണുക്ഷേത്രങ്ങൾ
ലീബെൻസ്രം
പാർക്കാനുള്ള ഇടം എന്നർത്ഥം വരുന്ന ജർമൻ പദമാണ് ലീബെൻസ്രം.(ഉച്ചാരണം:). നാസിതത്വശാസ്ത്രത്തിന്റെ ഒരു പ്രധാന ആശയമായിരുന്നു ലീബെൻസ്രം .മുന്തിയ വർഗങ്ങൾ എണ്ണം കൂടുമ്പോൾ കീഴാള വർഗങ്ങളെ അവരുടെ ഭൂമിയിൽ നിന്ന് പുറത്താക്കി തങ്ങളുടെ ഭൂവിസ്തൃതി കൂട്ടണമെന്ന് നാസികൾ പ്രചരിപ്പിച്ചു.
അവലംബം
വർഗ്ഗം:രണ്ടാം ലോകമഹായുദ്ധം വർഗ്ഗം:നാസിസം വർഗ്ഗം:ജർമ്മൻ വാക്കുകളും പ്രയോഗങ്ങളും
ലയൺ ഫിഷ്
ഇൻഡോ പസഫിക്ക് സ്വദേശിയായ വിഷമയമായ കടൽ മത്സ്യങ്ങളുടെ ഒരു ജീനസാണ് റ്റെറോയ്സ് അഥവാ ലയൺ ഫിഷ്. സീബ്രാഫിഷ്, ഫയർഫിഷ്, ടർക്കിഫിഷ്, ടേസ്റ്റിഫിഷ് അല്ലെങ്കിൽ ബട്ടർഫ്ലൈ-കോഡ് എന്നും ഇതിനെ വിളിക്കുന്നു. ചുവപ്പ്, വെളുപ്പ്, ക്രീം, കറുപ്പ് എന്നീ നിറങ്ങളിലുള്ള വരകൾ, മനോഹരമായ പെക്ടോറൽ ചിറകുകൾ, വിഷമുള്ള മുനയുള്ള ചിറകുകൾ എന്നിവ ഇതിൻറെ സവിശേഷതകളാണ്.
അവലംബം
വർഗ്ഗം:വിഷമുള്ള മത്സ്യങ്ങൾ
മാർഗരറ്റ് കസിൻസ്
ഐറിഷ് - ഇന്ത്യൻ വിദ്യാഭ്യാസ വിചക്ഷണയും വോട്ടവകാശപ്രവർത്തകയും തിയോസഫിക്കൽ പ്രചാരകയുമായിരുന്നു ഗ്രെറ്റാ കസിൻസ് എന്നറിയപ്പെട്ടിരുന്ന മാർഗരറ്റ് എലിസബത്ത് കസിൻസ് (മാർഗരറ്റ് ജിലെസ്പി) (1878–1954). ആൾ ഇന്ത്യ വിമൻസ് കോൺഫറൻസിന്റെ സ്ഥാപകയായിരുന്നു. കവിയും സാഹിത്യ വിമർശകനുമായിരുന്ന ജെയിംസ് കസിൻസ് ആയിരുന്നു ജീവിതപങ്കാളി. 1915 മുതൽ ഈ ദമ്പതികൾ ഇന്ത്യയിൽ താമസമാരംഭിച്ചു.
ജീവിതരേഖ
ഒരു ഐറിഷ് പ്രൊട്ടസ്റ്റന്റ് കുടുംബത്തിലാണ് മാർഗരറ്റ് ജിലെസ്പി ജനിച്ചത്. ഡബ്ലിനിലുള്ള അയർലൻഡ് റോയൽ സർവ്വകലാശാലയിൽ നിന്നും സംഗീതത്തിൽ ബിരുദം നേടിയ മാർഗരറ്റിന് അവിടെ അദ്ധ്യാപികയായി ജോലി ലഭിച്ചു. ഇതിനിടെയാണ് കവിയും സാഹിത്യവിമർശകനുമായ ജെയിംസ് കസിൻസിനെ പരിചയപ്പെടുന്നതും 1903 ൽ വിവാഹം കഴിക്കുന്നതും. ഈ ദമ്പതികൾ ഒരുമിച്ച് സോഷ്യലിസം, സസ്യഭക്ഷണവാദം, ഭൌതിക ഗവേഷണം തുടങ്ങിയ മേഖലകളിൽ വ്യാപരിക്കാനാരംഭിച്ചു. മാഞ്ചസ്റ്ററിൽ 1906-ൽ നടന്ന നാഷണൽ കോൺഫറൻസ് ഓഫ് വിമണിന്റെ ഒരു യോഗത്തിൽ പങ്കെടുത്തതിനുശേഷം കസിൻസ് അതിന്റെ ഐറിഷ് ബ്രാഞ്ചിൽ ചേർന്ന് പ്രവർത്തനമാരംഭിച്ചു.
1907 മാർഗരറ്റും ജെയിംസും തിയോസഫിക്കൽ സൊസൈറ്റിയുടെ ലണ്ടനിൽ നടന്ന കൺവൻഷനിൽ പങ്കെടുത്തു. ഇക്കാലത്ത് ഇദ്ദേഹം ലണ്ടനിലുള്ള സസ്യഭക്ഷണവാദികൾ, സ്ത്രീകളുടെ വോട്ടവകാശത്തിനായി പോരാടുന്നവർ, മൃഗപീഡനത്തിനെതിരെ പ്രവർത്തിക്കുന്ന ആന്റി വൈവിസെക്ഷൻ സൊസൈറ്റി, അതീന്ദ്രിയ പ്രവർത്തികളെസംബന്ധിച്ചു പഠനം നടത്തുന്ന ഓക്കൾട്ടിസ്റ്റുകൾ തുടങ്ങിയ വ്യസ്ത്യസ്ത വിഭാഗങ്ങളുമായി ബന്ധപ്പെട്ടു.
1908 -ൽ കസിൻസ്, ഹന്ന ഷീഹൈ സ്കെഫിംങ്ടണുമായി ചേർന്ന് ഐറിഷ് വിമൻ ഫ്രാൻചൈസ് ലീഗ് എന്ന സംഘടനയ്കു രൂപം നൽകി. 1910 -ൽ വിമൻ പാർലമെന്റ് എന്ന പ്രസ്ഥാനത്തിന്റെ നേതൃത്വത്തിൽ ഒരു സംഘം വനിതകൾ വോട്ടവകാശപ്രശ്നം ഉന്നയിച്ച്, ഹൌസ് ഓഫ് കോമൺസിലേക്ക് പ്രകടനം നടത്തുകയും, പ്രധാനമന്ത്രിക്ക് നിവേദനം കൈമാറാൻ ശ്രമിക്കുകയും കോമൺസിലെ മന്ത്രിമന്ദിരങ്ങളുടെ ജനാലകൾ തകർക്കുവാൻ ശ്രമിക്കുകയും ചെയ്തു. ഈ പ്രകടനത്തിൽ പങ്കെടുത്ത 119 വനിതകളിൽ ഡബ്ലിനിൽ നിന്നുമുള്ള 6 പേരിൽ ഒരാളായിരുന്നു കസിൻസ്. ഈ പ്രക്ഷോഭത്തിൽ കസിൻസ് അറസ്റ്റ് ചെയ്യപ്പെടുകയും ഒരു മാസം തടവിന് ശിക്ഷിക്കപ്പടുകയും ഹോളോവേ ജയിലിൽ അടയ്കപ്പെടുകയും ചെയ്തു. .
അവലംബം
വർഗ്ഗം:1878-ൽ ജനിച്ചവർ വർഗ്ഗം:1954-ൽ മരിച്ചവർ വർഗ്ഗം:ഐറിഷ് ഫെമിനിസ്റ്റുകൾ
പേഴ്സി സ്ലെഡ്ജ്
പ്രമുഖ സോൾ ഗായകനാണ്‌ പേഴ്സി സ്ലെഡ്ജ്(November 25, 1940 – April 14, 2015)৳.അദ്ദേഹത്തിന്റെ ‘വെൻ എ മേൻ ലവ്‌സ് എ വുമൺ’ എന്ന ഗാനം ലോകത്തിൽ സൂപ്പർ ഹിറ്റായിരുന്നു.ലൂയിസിയാനയിലെ ബാറ്റൻ‌റൂജിലുള്ള വസതിയിൽ 2015  ഏപ്രിൽ 14നായിരുന്നു അന്ത്യം.
singles
1994 "I Wish It Would Rain" (Sky Ranch / Virgin, Sweden) duet with Mikael Rickfors produced by Saul Davis & Barry Goldberg
1994 "You Got Away with Love" (Pat Robinson & Rocky Burnette) / "Why Did You Stop?" (Carla Olson) (Sky Ranch / Virgin, France) produced by Saul Davis & Barry Goldberg
അവലംബം
വർഗ്ഗം:ഗായകർ വർഗ്ഗം:1941-ൽ ജനിച്ചവർ വർഗ്ഗം:2015-ൽ മരിച്ചവർ
ക്ഷീരസാഗരശയനാ
ത്യാഗരാജസ്വാമികൾ ദേവഗാന്ധാരിരാഗത്തിൽ ചിട്ടപ്പെടുത്തിയ ഒരു കൃതിയാണ് ക്ഷീരസാഗരശയന
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ദേവഗാന്ധാരി രാഗത്തിൽ ചിട്ടപ്പെടുത്തിയ കൃതികൾ
സൈറ്റോസോൾ
കോശത്തിനുള്ളിലെ ദ്രവ്യമാണ് ഇൻട്രാസെല്യൂലർ ഫ്ലൂയിഡ് (ഐസിഎഫ്) അല്ലെങ്കിൽ സൈറ്റോപ്ലാസ്മ മാട്രിക്സ് എന്നും അറിയപ്പെടുന്ന സൈറ്റോസോൾ. ഇവയെ സ്തരങ്ങൾ ഉപയോഗിച്ച് വിവിധ അറകളായി വേർതിരിക്കുന്നു. ഉദാഹരണത്തിന് മൈറ്റോകോൺട്രിയയെ വിവിധ അറകളായി മൈറ്റോകോൺട്രിയൽ മട്രിക്സുപയോഗിച്ച് വേർതിരിക്കുന്നു. യൂക്കാരിയോട്ടിക് കോശത്തിനകത്ത് സൈറ്റോസോളിനെ കോശസ്തരം കൊണ്ട് വേർതിരിക്കുകയും ആ സ്ഥലത്ത് ജെല്ലി രൂപത്തിലുള്ള പദാർത്ഥമായ കോശദ്രവ്യം അഥവാ സൈറ്റോപ്ലാസം കാണപ്പെടുന്നു. ഇതിൽ മൈറ്റോകോൺട്രിയ പ്ലാസ്റ്റിഡുകളും മറ്റു കോശാംഗങ്ങളും ഉൾപ്പെടുന്നു.(അവയുടെ ആന്തരിക ദ്രാവകങ്ങളും ഘടനകളും അല്ല). കോശമർമ്മവും വേർതിരിക്കപ്പെട്ടിരിക്കുന്നു. സൈറ്റോസോൾ കോശാംഗത്തിനു ചുറ്റുമായി ലിക്വഡ് മട്രിക്സ് ആയി കാണപ്പെടുന്നു. പ്രോകാരിയോട്ടുകളിൽ, ഉപാപചയ രാസ പ്രവർത്തനങ്ങൾ സൈറ്റോസോളിൽ നടക്കുന്നു. എന്നാൽ വളരെക്കുറച്ച് പെരിപ്ലാസ്മിക് സ്പേസിലോ കോശസ്തരത്തിലോ നടക്കുന്നു. യൂക്കാരിയോട്ടിക്കുകളിൽ ധാരാളം മെറ്റബോളിക് പാത്ത് വേ സൈറ്റോസോളിൽ നടക്കുന്നു. മറ്റുള്ളവ കോശാംഗങ്ങളിലും നടക്കുന്നു.
സൈറ്റോസോൾ ജലത്തിൽ ലയിക്കുന്ന ഒരു സങ്കീർണ്ണ മിശ്രിതം ആണ്. എന്നിരുന്നാലും സൈറ്റോസോളിന്റെ ഭൂരിഭാഗവും ജലവുമായി ചേരുമെങ്കിലും കോശത്തിനുള്ളിൽ അതിന്റെ ഘടനയും സ്വഭാവവും നന്നായി മനസ്സിലാക്കാൻ സാധിക്കില്ല. സോഡിയം, പൊട്ടാസ്യം മുതലായ അയോണുകളുടെ സാന്ദ്രത എക്സ്ട്രാസെല്ലുലാർ ഫ്ലൂയിഡിൽ നിന്ന് സൈറ്റോസോളിൽ വ്യത്യസ്തമാണ്. അയോണിലെ അളവിലെ വ്യത്യാസങ്ങൾ ഓസ്മോറെഗുലേഷൻ, സെൽ സിഗ്നലിങ്, എൻഡോക്രൈൻ, ഞരമ്പ്, പേശി കോശങ്ങൾ എന്നിവയിലെ വേഗത്തിൽ ഉത്തേജിക്കാവുന്ന കോശങ്ങളിലെ ആക്ഷൻ പൊട്ടൻഷ്യൽ എന്നീ പ്രക്രിയകളിൽ വളരെ പ്രധാനമാണ്. സൈറ്റോസോളിൽ വലിയ അളവിൽ മാക്രോ മോളിക്യൂൾസ് കാണപ്പെടുന്നു. ഇത് മാക്രോ മോളിക്യൂലാർ ക്രൗഡിങ് വഴി തന്മാത്രകൾ എങ്ങനെ പെരുമാറുന്നു എന്ന് സൂചിപ്പിക്കുന്നു.
ഒരിക്കൽ അത് തന്മാത്രകളുടെ ലളിതമായ പരിഹാരമായി കരുതിയിരുന്നു എന്നിരുന്നാലും സൈറ്റോസോളിന്റെ വിവിധ തലത്തിലുള്ള ഓർഗനൈസേഷനുകൾ ഉണ്ട്. ചെറിയ തന്മാത്രകളുടെ അന്തർവ്യാപനവും ഇതിലുൾപ്പെടുന്നു. അതായത് കാത്സ്യം പോലുള്ള തന്മാത്രകൾ വലിയ രാസാഗ്നി സംയുക്തങ്ങളുമായി ഒരുമിച്ചു പ്രവർത്തിക്കുകയും ഉപാപചയ പ്രവർത്തനങ്ങളിൽ പങ്കെടുക്കുകയും ചെയ്യുന്നു. പ്രോട്ടാസോം, കാർബോക്സിസോം പോലുള്ള പ്രോട്ടീൻ സംയുക്തങ്ങൾ സൈറ്റോസോളിന്റെ വിവിധ തലങ്ങളിൽ കാണുന്നു.
നിർവ്വചനം
"സൈറ്റോസോൾ" എന്ന വാക്ക് 1965- ൽ എച്ച്.എ. എ. ലാർഡി ആദ്യമായി അവതരിപ്പിച്ചു. അൾട്രാസെന്ട്രിഫ്യഗേഷൻ വഴി സെല്ലുകളെ വേർപെടുത്തുകയും അതുവഴി ഉണ്ടാകുന്ന മാലിന്യങ്ങളെ {Pellet) നീക്കി ലഭിക്കുന്ന ദ്രവ്യത്തിനെയാണ് ആദ്യം സൈറ്റോസോൾ എന്നു പറഞ്ഞിരുന്നത്. അതുപോലെ സോലുബിൾ സെൽ എക്സ്ട്രാക്ട്  കോശത്തിൽ കോശദ്രവ്യത്തിലെ ലയിക്കുന്ന ഭാഗവുമായി യാതൊരു സമാനതയും കാണിക്കുന്നില്ല ഇതിനെ സൈറ്റോപ്ലാസ്മിക് ഫ്രാക്ഷൻ എന്നു വിളിക്കുന്നു.
കോശദ്രവ്യത്തിലെ ദ്രാവകഘടകത്തെ സൂചിപ്പിക്കാൻ സൈറ്റോസോൾ എന്ന പദം ഉപയോഗിക്കുന്നു. കോശാംഗങ്ങളിൽ അടങ്ങിയിരിക്കുന്ന കോശദ്രവ്യത്തിലെ ഏതെങ്കിലും ഭാഗം ഇത് ഒഴിവാക്കുന്നു. "സൈറ്റോസോൾ" എന്ന വാക്ക് ഉപയോഗിക്കുന്നത് തമ്മിലുള്ള ആശയക്കുഴപ്പം ഉണ്ടാകാനുള്ള സാധ്യത കണക്കിലെടുത്ത് ജീവിക്കുന്ന കോശങ്ങളുടെ കോശദ്രവ്യത്തിലെ ദ്രാവക ഉള്ളടക്കത്തെ വിവരിക്കാനായി "അക്വൂസ് സൈറ്റോപ്ലാസം" എന്ന പദം ഉപയോഗിക്കപ്പെടുന്നു. ഇതിന് മുൻപായി "ഹൈലാപോപ്ലാസം" എന്ന വാക്കാണ് ഉൾപ്പെടുത്തിയിരുന്നത്.
സവിശേഷതകളും ഘടനയും
സൈറ്റോസോളിലെ കോശവ്യാപ്തത്തിന്റെ അനുപാതം വ്യത്യാസപ്പെടുന്നു: ബാക്റ്റീരിയയിലെ കോശ ഘടനയുടെ ഓരോ അറകൾ ഉണ്ടാകുന്നത് ഇതിന് ഉദാഹരണമാണ്. സസ്യകോശങ്ങളിൽ ഒരു പ്രധാന ഘടകമാണ് ഫേനം. സൈറ്റൊസോളിൽ കൂടുതലും ജലവും, ലയിച്ച അയോണുകളും, ചെറുതന്മാത്രകളും,  വെള്ളത്തിൽ ലയിക്കുന്ന പ്രോട്ടീൻ പോലുള്ള വലിയ തന്മാത്രകളും കാണപ്പെടുന്നു. ഈ പ്രോട്ടീൻ അല്ലാത്ത ഭൂരിഭാഗം തന്മാത്രകളിൽ മോളികുലാർ മാസ് 300 ഡിഎയിൽ കുറവാണ്.
അലിയാ അൽ ഹുസൈൻ
ജോർദാൻ രാജ്ഞിമാരിൽ ഒരാളും ജോർദാനിലെ ഹുസൈൻ രാജാവിന്റെ മൂന്നാമത്തെ ഭാര്യയുമായിരുന്നു അലിയാ ബഹാഹുദ്ദീൻ ഥൗഖാൻ - Alia Baha ud-din Toukan (علياء بھاء الدين طوقان) (25) എന്ന അലിയാ അൽ ഹുസൈൻ. 1972ൽ വിവാഹിതയായ ഇവർ 1977ൽ നടന്ന ഹെലികോപ്റ്റർ അപകടത്തിൽ മരണപ്പെട്ടു. ജോർദാന്റെ തലസ്ഥാനമായ അമ്മാനിലെ ഇന്റർനാഷണൽ എയർപോർട്ട് ഇവരുടെ പേരിലാണ്.
ജീവിത പശ്ചാതലം
സയ്യിദ് ബഹാഹുദ്ദീൻ ഥൗഖാന്റെയും ഹനാൻ ഹാശ്മിയുടെയും മകളായി 1948 ഡിസംബർ 25ന് ഈജിപ്തിലെ കെയ്‌റോയിൽ ജനിച്ചു. ബ്രിട്ടൺ, ഇറ്റലി, തുർക്കി, ഈജിപ്റ്റ് എന്നിവിടങ്ങളിലെ ജോർദാൻ സ്ഥാനപതിയായിരുന്നു അലിയായുടെ പിതാവ്. ഫലസ്തീനിലെ നാബ്‌ലസ് സ്വദേശിയായ അദ്ദേഹം ജോർദാനിലെ അമ്മാനിനടുത്തുള്ള സാൽടിൽ സ്ഥിരതാമസമാക്കുകയായിരുന്നു. ജോർദാന്റെ ഭരണഘടന എഴുതുന്നതിൽ രാജാവായിരുന്ന അബ്ദുള്ള ഒന്നാമനെ സഹായിച്ചിരുന്നു ഇദ്ദേഹം. കൂടാതെ അമേരിക്കയിലേക്കുള്ള ജോർദാന്റെ ആദ്യത്തെ അംബാസഡറായയും സേവനമനുഷ്ടിച്ചിട്ടുണ്ട്. പിതാവിന്റെ നയതന്ത്ര യാത്രകൾക്കിടെ ഈജിപ്റ്റ്, തുർക്കി, ലണ്ടൻ, അമേരിക്ക, റോം എന്നിവിടങ്ങളിൽ ജീവിച്ചു. ലണ്ടനിലെ ചർച്ച് സ്‌കൂളിലാണ് ഇളയ സഹാദരൻ അബ്ദുള്ളയും അലിയയും പ്രാഥമിക വിദ്യാഭ്യാസസം പൂർത്തിയാക്കിയത്. ചിക്കാഗോയിലെ ലൊയോള സർവ്വകലാശാലയിലെ റോം സെന്റർ ഓഫ് ലിബറൽ ആർട്‌സിൽ വിദ്യാഭ്യാസം നേടി. ന്യുയോർക്കിലെ ഹൻടർ കോളേജിൽ നിന്ന് സോഷ്യൽ സൈക്കോളജിയോടു കൂടിയ രാഷ്ട്രമീമാംസയിൽ ബിരുദം നേടി. എഴുത്തിലും സ്‌പോർടിസിലും തൽപരയായിരുന്നു.
കുടുംബം
1972 ഡിസംബർ 24ന് സ്വകാര്യ ചടങ്ങിൽ വെച്ച് അലിയയുടെ ഹുസൈൻ രാജാവുമായുള്ള വിവാഹം നടന്നു. ഇതോടെ, അലിയാ അൽ ഹുസൈൻ രാജ്ഞിയയായി അറിയപ്പെട്ടു. രണ്ടു മക്കളുണ്ട്. ഹയാ രാജകുമാരിയും അലി രാജകുമാരനും. കൂടാതെ, അഞ്ചു വയസ്സുകാരനായ അബിർ എന്ന ഒരു ഫലസ്തീനി ബാലികയെ ഇവർ ദത്തെടുത്തു വളർത്തിയിരുന്നു. അമ്മാൻ എയർപോർട്ടിന് സമീപത്തെ ഫലസ്ഥീനി അഭയാർത്ഥി ക്യാംപിൽ നടന്ന വിമാന അപകടത്തിൽ മാതാവ് മരണപ്പെട്ട കുട്ടിയായിരുന്നു അബിർ.
അവലംബം
വർഗ്ഗം:ജോർദാൻ വർഗ്ഗം:അറബ് ലോകം വർഗ്ഗം:ജോർദാനിലെ രാജ്ഞിമാർ
നിനവേ
വടക്കൻ ഇറാക്കിലെ ഒരു ഗവർണറേറ്റാണ് നിനവേ. ബൈബിളിൽ പരാമർശിക്കുന്ന പ്രാചീന അസീറിയൻ നഗരം നിനവേ ഇവിടെ സ്ഥിതി ചെയ്യുന്നു.
വർഗ്ഗം:അസീറിയ വർഗ്ഗം:ഇറാഖ്
മെഹ്ബത്ഗാർഹ്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് മെഹ്ബത്ഗാർഹ്. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മെഹ്ബത്ഗാർഹ് സ്ഥിതിചെയ്യുന്നത്. മെഹ്ബത്ഗാർഹ് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മെഹ്ബത്ഗാർഹ് ൽ 27 വീടുകൾ ഉണ്ട്. ആകെ ജനസംഖ്യ 155 ആണ്. ഇതിൽ 85 പുരുഷന്മാരും 70 സ്ത്രീകളും ഉൾപ്പെടുന്നു. മെഹ്ബത്ഗാർഹ് ലെ സാക്ഷരതാ നിരക്ക് 54.84 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മെഹ്ബത്ഗാർഹ് ലെ 6 വയസ്സിനു താഴെയുള്ള കുട്ടികളുടെ എണ്ണം 26 ആണ്. ഇത് മെഹ്ബത്ഗാർഹ് ലെ ആകെ ജനസംഖ്യയുടെ 16.77 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 64 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 41 പുരുഷന്മാരും 23 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 73.44 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 67.19 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
മെഹ്ബത്ഗാർഹ് ലെ 64 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
പരിസ്ഥിതി ആരോഗ്യ സൂചകം
ഒരു ജീവിയുടെ സാന്ദ്രതയോ പരിപാലനസ്ഥിതിയോ ആ ആവാസവ്യവസ്ഥയുടെ ഗുണനിലവാരം കണ്ടെത്തുവാൻ ഉപകരിക്കുമെങ്കിൽ അത്തരം ജീവിയെ പരിസ്ഥിതി ആരോഗ്യ സൂചകം എന്നു വിളിക്കുന്നു.
ചിലയിനം ക്രസ്റ്റേഷ്യനുകൾ, തവളകൾ, തുമ്പികൾ എന്നിവ ഉദാഹരങ്ങളാണ്. അവിടെയുള്ള പരിതഃസ്ഥിതിക്ക് അപകടകരമായ മൂലകങ്ങൾ എന്തൊക്കെയാണെന്നും അവയുടെ തീവ്രത എത്രയാണെന്നും മനസ്സിലാക്കാൻ അവിടെയുള്ള ഈ ജീവികളുടെ സ്ഥിതിയെക്കുറിച്ചുള്ള പഠനങ്ങൾ സഹായിക്കുന്നു.
പുറം കണ്ണികൾ
വർഗ്ഗം:ആവാസവിജ്ഞാനം വർഗ്ഗം:ജലമലിനീകരണം വർഗ്ഗം:പരിസ്ഥിതി ആരോഗ്യ സൂചകം വർഗ്ഗം:ജലഗുണനിലവാര സൂചകങ്ങൾ
ഗാന്ധിസം
മോഹൻദാസ് ഗാന്ധിയുടെ പ്രചോദനം, ദർശനം, ജീവചരിത്രം വിവരിക്കുന്ന ആശയങ്ങളുടെ ഒരു കൂട്ടമാണ് ഗാന്ധിസം. അഹിംസാത്മക പ്രതിരോധം എന്ന ആശയം, ചിലപ്പോൾ സിവിൽ പ്രതിരോധം എന്നും വിളിക്കപ്പെടുന്നു. ഗാന്ധിയത്തിന്റെ രണ്ട് തൂണുകൾ സത്യവും അഹിംസയുമാണ്.
എന്നാൽ ഗാന്ധിജി ഗാന്ധിസത്തിന്‌ അംഗീകാരം നല്കിയില്ല. അദ്ദേഹം ഇങ്ങനെ വിശദീകരിച്ചു:
ഗാന്ധിജിയുടെ അംഗീകാരമില്ലാത്ത, ഗാന്ധിയുടെ അഭാവത്തിൽ, അദ്ദേഹത്തിന്റെ ജീവിതവും പ്രവൃത്തികളും ജീവിതവും ഗാന്ധിസം എന്താണെന്നു മനസ്സിലാക്കാൻ ഒരു ചിന്താഗതി ഉണ്ട്.അദ്ദേഹത്തിന്റെ തത്ത്വശാസ്ത്രം അടിസ്ഥാനപരമായി "സത്യം", "അഹിംസ" എന്നിവ അടിസ്ഥാനമാക്കിയാണ് എന്നതാണ്. ആദ്യം, എല്ലാ തലങ്ങളിലും ആളുകൾ വ്യത്യസ്തരായിരിക്കുന്നതും അതു സ്വീകരിക്കുന്നതും ആയ സത്യത്തെ ഞങ്ങൾ അംഗീകരിക്കണം. രണ്ടാമതായി, എല്ലാ തലങ്ങളിലുമുള്ള മാനസിക വ്യത്യാസങ്ങൾ തീർക്കാൻ നമുക്ക് ഒരിക്കലും അക്രമത്തെ ആശ്രയിക്കേണ്ടി വരില്ല എന്ന് അദ്ദേഹം പറഞ്ഞു.
പുറത്തേക്കുള്ള കണ്ണികൾ
വർഗ്ഗം:ഗാന്ധിസം
ഗ്രേ പാർഡ്രിഡ്ജ്
ഗ്രേ പാർഡ്രിഡ്ജ് (Perdix perdix) ഇംഗ്ലീഷ് പാർഡ്രിഡ്ജ്, ഹംഗേറിയൻ പാർഡ്രിഡ്ജ്, അല്ലെങ്കിൽ ഹൺ എന്നും അറിയപ്പെടുന്നു. പാസിയാനിഡേ കുടുംബത്തിലെ ഫെസെന്റുകളുടെ കൂട്ടത്തിലുൾപ്പെടുന്ന ഗാലിഫോർമിസ് പക്ഷികൾ ആണിത്. ശാസ്ത്രീയ നാമത്തിലെ പെർഡിക്സ് പ്രാചീന ഗ്രീക്ക് ഭാഷയിൽ പെർഡിക്സ് എന്നും, ലാറ്റിനിൽ പാർഡ്രിഡ്ജ് എന്നും ആണ്.
പുറം കണ്ണികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:വടക്കേ അമേരിക്കയിലെ പക്ഷികൾ
സ്പാർട്ട
പുരാതന ഗ്രീസിലെ ലാക്കോണിയയിലെ ഒരു പ്രമുഖ നഗര-സംസ്ഥാനമായിരുന്നു സ്പാർട്ട. ലാക്കോണിയയിലെ പർവതപ്രദേശത്താണ് സ്പാർട്ട. പെലോപ്പൊന്നീസ് ഉപദ്വീപിന്റെ തെക്ക് ഭാഗത്തായി സ്ഥിതിചെയ്യുന്നു. ബിസി 650-ഓടെ പുരാതന ഗ്രീസിലെ പ്രബലമായ സൈനിക ശക്തിയായി സ്പാർട്ട ഉയർന്ന് വന്നു. ഇന്ന് അതൊരു ചെറിയ നഗരമാണ്. ലാസിഡെമൺ എന്നും ഈ സ്ഥലം അറിയപ്പെട്ടിരുന്നു.
സ്പാർട്ടൻ എന്ന വാക്ക് ലളിതമായ ജീവിതം നയിക്കുന്ന ഒരാളെയോ കരയാതെയോ കഷ്ടപ്പാടുകൾ അനുഭവിച്ചതായി കാണിക്കാതെയോ ഒരുപാട് കഷ്ടപ്പാടുകൾ അനുഭവിക്കുന്ന ഒരാളെ വിവരിക്കാൻ ഉപയോഗിക്കുന്നു. ലാളിത്യമുള്ള ജീവിതം എന്നും അർത്ഥമാക്കാം. എവ്റോട്ടാസ് നദിയുടെ തീരത്താണ് പുരാതന സ്പാർട്ട നിർമ്മിച്ചത്. ഈ നദി ഇരുവശത്തും മലകളുള്ള താഴ്‌വരയിലൂടെയാണ് ഒഴുകുന്നത്. പുരാതന സ്പാർട്ടൻസിന് തനതായ സംരക്ഷണം ഉണ്ടായിരുന്നതിനാൽ അവർക്ക് നഗര മതിലുകൾ ആവശ്യമുണ്ടായിരുന്നില്ല. ഗ്രീക്കോ-പേർഷ്യൻ യുദ്ധസമയത്ത് ഏഥൻസിലെ വർദ്ധിച്ചുവരുന്ന നാവികശക്തിയുമായുള്ള മത്സരത്തിൽ ഏകീകൃത ഗ്രീക്ക് സൈന്യത്തിന്റെ മുൻനിര ശക്തിയായി സ്പാർട്ട അംഗീകരിക്കപ്പെട്ടു.
അവലംബം
വർഗ്ഗം:ഗ്രീക്ക് നഗര-രാഷ്ട്രങ്ങൾ വർഗ്ഗം:CS1 Latin-language sources (la) വർഗ്ഗം:Coordinates on Wikidata വർഗ്ഗം:All articles with unsourced statements
പത്തിലക്കറി
കർക്കിടക മാസത്തിൽ ആരോഗ്യ സംരക്ഷണത്തിന് ഉണ്ടാക്കുന്ന ഒരു കറിയാണ് പത്തിലക്കറി. തഴുതാമ, ചേമ്പില, മത്തയില, കുമ്പളയില, പയറില, ചീര, മുത്തിൾ, വേലിച്ചീര, മണിത്തക്കാളിഇല ചേനയില എന്നിവയാണ് പത്ത് ഇലകൾ.
പാചകം
ഇലകൾ കഴുകി വൃത്തിയാക്കി ചെറുതായി അരിയുക. ചീനച്ചട്ടിയിൽ വെളിച്ചെണ്ണ ഒഴിച്ച് ചൂടാകുമ്പോൾ കുറച്ച് പച്ചമുളകും ഒരു കഷണം ഇഞ്ചി അരിഞ്ഞതും കറിവേപ്പിലയും വഴറ്റുക. അതിലേക്ക് ഒരു നാളികേരം ചിരകിയതും ഇലകൾ അരിഞ്ഞതും ഉപ്പും ചേർത്ത് വേവിക്കുക. ഉപ്പ് ഉപയോഗിക്കാൻ പറ്റാത്തവർക്ക് ഇന്തുപ്പ് ചേർക്കാം.
അവലംബം
ഡോ. ലളിതാംബിക, കർക്കിടക ചികിൽസകൾ-, മഹിളാരത്നം മാസിക, ആഗസ്റ്റ് 2013
വർഗ്ഗം:ഇലക്കറികൾ
സിവിൽ ഹോസ്പിറ്റൽ, ഐസ്വാൾ
സിവിൽ ഹോസ്പിറ്റൽ, ഐസ്വാൾ, ഇന്ത്യയിലെ മിസോറാമിലെ ഐസ്വാളിലുള്ള ഒരു സർക്കാർ ഉടമസ്ഥതയിലുള്ള ആശുപത്രിയാണ്. 1896-ൽ കൊളോണിയൽ ഇന്ത്യയിൽ ' കൂലി ഡിസ്പെൻസറി ' ആയി സ്ഥാപിതമായ ഇത് 1906-ൽ ഒരു ആശുപത്രിയുടെ രൂപത്തിലേക്ക് വളർന്നു.
ചരിത്രം
ഇന്നത്തെ 300 കിടക്കകളുള്ള സിവിൽ ഹോസ്പിറ്റൽ ഐസോൾ 1896 -ൽ സ്ഥാപിതമായത് വളരെ കുറച്ച് കിടക്കകളോടെയാണ്. 1906-ൽ അക്കാലത്തെ ചെറിയ ജനവിഭാഗങ്ങൾക്കായി ഏകദേശം 12 കിടക്കകളുള്ള ആശുപത്രിയായി ഇത് പ്രവർത്തിച്ചു. 1960-കളിൽ ആശുപത്രിയിൽ ഏകദേശം 56 കിടക്കകൾ ഉണ്ടായിരുന്നു (പുരുഷ വാർഡുകൾ, സ്ത്രീ വാർഡുകൾ, ഐസൊലേറ്റിംഗ് വാർഡ്, പ്രത്യേക 12 കിടക്കകളുള്ള ടിബി വാർഡുകൾ). 1966 മുതൽ ഐസ്വാളിലേക്ക് മെച്ചപ്പെട്ട വിദ്യാഭ്യാസം, മറ്റ് അവസരങ്ങൾ എന്നിവ തേടി ഗ്രാമീണ ജനതയുടെ വൻതോതിലുള്ള ഒഴുക്ക് / കുടിയേറ്റം നടന്നു. വർദ്ധിച്ചുവരുന്ന ആവശ്യകതയെ നേരിടാൻ കിടക്കകളുടെ ശക്തി വർദ്ധിപ്പിക്കേണ്ടത് ആവശ്യമായി വന്നു. 1980-ൽ മൊത്തം കിടക്കകളുടെ എണ്ണം 200 ആയിരുന്നു. ജനറൽ സർജറിയിലും ഗൈനയിലും ബിരുദാനന്തര ബിരുദം നേടിയ ഡോക്ടർ 1971-ൽ ആദ്യമായി ആശുപത്രിയിൽ ചേർന്നു. തുടർന്ന്, വിവിധ സ്പെഷ്യാലിറ്റികളിൽ കൂടുതൽ കൂടുതൽ ബിരുദാനന്തര പരിശീലനം നേടിയ ഡോക്ടർമാർ (സ്പെഷ്യലിസ്റ്റ്) ആശുപത്രിയിൽ കാലാകാലങ്ങളിൽ ചേർന്നു, അത് ആവശ്യാനുസരണം സ്പെഷ്യലൈസ്ഡ് ചികിത്സ നൽകുന്നതിനായി സ്പെഷ്യാലിറ്റിയെ അടിസ്ഥാനമാക്കി വിവിധ വകുപ്പുകൾ സ്ഥാപിക്കുന്നതിലേക്ക് നയിച്ചു.
സൗകര്യം
നിലവിൽ മിസോറാം സംസ്ഥാനത്തിനകത്ത് ഏറ്റവും മികച്ച മെഡിക്കൽ കെയർ സേവനങ്ങൾക്കായി താഴെ പറയുന്ന സൗകര്യങ്ങൾ ആശുപത്രിയിൽ ലഭ്യമാണ് - സർജറി, മെഡിസിൻ, ഒബ്‌എസ് + ഗൈന, പീഡിയാട്രിക്‌സ്, ഓർത്തോപീഡിക്‌സ്, ഡെർമറ്റോളജി, റേഡിയോളജി, ഒഫ്താൽമോളജി, ഇഎൻടി, പാത്തോളജി, ബാക്ടീരിയോളജി, ബയോകെമിസ്ട്രി, അനസ്‌തേഷ്യോളജി, ഓങ്കോളജി, ഫോറൻസിക് മെഡിസിൻ, ബ്ലഡ് ബാങ്ക്. നിലവിൽ ഈ ആശുപത്രിയുടെ ഓങ്കോളജി വിഭാഗം ഇന്ത്യാ ഗവൺമെന്റ് ധനസഹായം നൽകുന്ന ഒരു റീജിയണൽ ക്യാൻസർ സെന്ററാണ്.
അവലംബം
വർഗ്ഗം:ഇന്ത്യയിലെ റീജിയണൽ ക്യാൻസർ സെന്ററുകൾ
ആർതർ ആഡംസ്
1843 മുതൽ 1846 വരെ അദ്ദേഹം എച്ച് എം എസ് സമരങ്ങ് എന്ന കപ്പലിലെ ഉപ സർജൻ ആയിരുന്നു. ഈസ്റ്റേൺ ആർക്കിപെലാഗോ ദ്വീപുകളിൽ പര്യവേക്ഷണം നടത്തുന്ന കപ്പലായിരുന്നു ഇത്. അദ്ദേഹം Zoology of the voyage of H.M.S. Samarang (1850) എന്ന പുസ്തകം എഡിറ്റു ചെയ്തു. അദ്ദേഹവും സഹോദരനായ ഹെൻറി ആഡംസും ചേർന്ന് The genera of recent mollusca: arranged according to their organization (three volumes, 1858) എന്ന പുസ്തകം എഴുതി. Travels of a naturalist in Japan and Manchuria (1870) അദ്ദേഹം എഴുതിയ മറ്റൊരു പുസ്തകമാണ്.
ആർതർ ആഡംസിന്റെ പേരിൽ അറിയപ്പെടുന്ന സ്പീഷീസുകൾ
Finella adamsi (Dall, 1889), Arcopsis adamsi (Dall, 1886), Hinnites adamsi Dall, 1886 (synonym of Pseudohinnites adamsi (Dall, 1886) ), Brachidontes adamsianus (Dunker, 1857), Nucinella adamsi (Dall, 1898); likely Natica adamsiana R. W. Dunker, 1860, possibly Octopus adamsi Benham, 1944 (synonym of Octopus huttoni Benham, 1943), possibly Zebrida adamsii White, 1847]
അവലംബം
വർഗ്ഗം:ഇംഗ്ലീഷ് പ്രകൃതിശാസ്ത്രജ്ഞർ‎ വർഗ്ഗം:1820-കളിൽ ജനിച്ചവർ വർഗ്ഗം:1878-ൽ മരിച്ചവർ
ഗന്ധദ ഗുഡി (2022 സിനിമ)
ഗന്ധദ ഗുഡി അമോഘവർഷ ജെഎസ്  എന്ന പ്രശസ്ത വന്യജീവി ചലചിത്ര നിർമതാവ്, സംവിധാനം ചെയ്ത 2022 ലെ ഇന്ത്യൻ കന്നഡ ഭാഷാ ഡോക്യുഡ്രാമ ചിത്രമാണ് ഗന്ധദ ഗുഡി. പുനീത് രാജ്കുമാറും സംവിധായകനായ അമോഘവർഷയുമാണ് അഭിനേയതാക്കൾ. നടൻ പുനീത് രാജ്കുമാറിന്റെ അവസാനത്തെ സിനിമയാണ് ഇത് 2022 ഒക്ടോബർ 28-ന് ചിത്രം പുറത്തിറങ്ങി.
പശ്ചാത്തലം
യാത്രകളിലും സാഹസികതയിലും ആവേശഭരിതനായ പുനീത് രാജ്കുമാർ, കർണാടകയിലെ സമ്പന്നമായ ജൈവവൈവിധ്യം നേരിൽകണ്ടറിയാനും തന്റെ നാട്ടിലെ ജനങ്ങൾക്ക് ദൃശ്യ രൂപത്തിൽ എത്തിക്കാനും തീരുമാനിക്കുന്നു, അതിനായി അവാർഡ് നേടിയ വന്യജീവി ചലച്ചിത്ര നിർമ്മാതാവ് അമോഘവർഷ യുടെ കൂടെ ചേർന്ന് പ്രവർത്തിക്കുന്നു. അവർ ഒരുമിച്ച് കർണാടക സംസ്ഥാനത്തിന്റെ എല്ലാ കോണിലേക്കും യാത്ര ആരംഭിക്കുന്നു, അവിടെ അവർ മറഞ്ഞിരിക്കുന്ന പ്രകൃതിഭംഗി കണ്ടു വിസ്മയിതരാവുന്നു
റിലീസ്
2022 ഒക്ടോബർ 28 ന് ഈ ചിത്രം തിയ്യേറ്ററുകളിൽ  പുറത്തിറങ്ങി.
ഫെതർഡ് ഡ്രീംസ്
2012-ൽ പുറത്തിറങ്ങിയ നൈജീരിയൻ-ഉക്രേനിയൻ നാടക ചിത്രമാണ് ഫെതർഡ് ഡ്രീംസ്. ആൻഡ്രൂ റോഷെൻ സംവിധാനം ചെയ്‌യുകയും ഒമോനി ഒബോലിയ്‌ക്കൊപ്പവും സിനിമയിൽ അഭിനയിക്കുകയും ചെയ്‌തു. നൈജീരിയയും ഉക്രെയ്‌നും തമ്മിലുള്ള ആദ്യ സഹകരണമായ ഈ ചിത്രം, ഒരു ഗായികയാകാൻ സ്വപ്നം കാണുന്ന ഉക്രെയ്‌നിലെ ഒരു യുവ നൈജീരിയൻ മെഡിക്കൽ വിദ്യാർത്ഥിനിയുടെ (ഒമോനി ഒബോലി) കഥയാണ് പറയുന്നത്. എന്നാൽ അവൾ ഒരു വിദേശിയാകുന്നതുമായി ബന്ധപ്പെട്ട് നിരവധി ബുദ്ധിമുട്ടുകൾ അഭിമുഖീകരിക്കുന്നു. ഇംഗ്ലീഷ് ഭാഷയിലുള്ള ആദ്യത്തെ ഉക്രേനിയൻ ഫീച്ചർ ഫിലിം കൂടിയാണ് ഫെതർഡ് ഡ്രീംസ്.
അവാർഡുകൾ
"മികച്ച ഫിലിം ഡയസ്‌പോറ", "മികച്ച ചലച്ചിത്ര സംവിധായകൻ - ഡയസ്‌പോറ" എന്നീ വിഭാഗങ്ങളിൽ 2013-ലെ ഗോൾഡൻ ഐക്കൺസ് അക്കാദമി മൂവി അവാർഡുകളിൽ ഫെതർഡ് ഡ്രീംസ് രണ്ട് അവാർഡുകൾക്ക് നാമനിർദ്ദേശം ചെയ്യപ്പെട്ടു.
പുറംകണ്ണികൾ
വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:നൈജീരിയൻ സിനിമകൾ
സിംഫ്യോട്രികം നോവി-ബെൽജി
ന്യൂ യോർക്ക് ആസ്റ്റർ എന്നുമറിയപ്പെടുന്ന സിംഫ്യോട്രികം നോവി-ബെൽജി ആസ്റ്റ്രേസീ എന്ന കുടുംബത്തിലെ സിംഫ്യോട്രികം ജനുസ്സിലെ ഒരു സ്പീഷീസാണ് .ഈ സ്പീഷീസ് ഒരിക്കൽ ആസ്റ്റേഴ്സ് ആയി കണക്കാക്കപ്പെടുന്നു. കിഴക്കൻ കാനഡയിലും വടക്കുകിഴക്കൻ സംസ്ഥാനങ്ങളിലും പുറംമ്പോക്കായ വയലുകളിലും പുൽത്തകിടുകളിലും ഈ ഇനം വളരുന്നു.ഇത് മൈക്കേൾമാസ് ഡെയ്സി എന്ന പേരിൽ അറിയപ്പെടുന്നു. കൾട്ടിവർ 'Fellowship' റോയൽ ഹോർട്ടിക്കൽ കൾച്ചറൽ സൊസൈറ്റിയുടെ ഗാർഡൻ ഓഫ് മെറിറ്റ് അവാർഡ് നേടി.
ബാഹ്യ ലിങ്കുകൾ
വർഗ്ഗം:ആസ്റ്റ്രേസീ വർഗ്ഗം:കിഴക്കൻ കാനഡയിലെ സസ്യജാലം വർഗ്ഗം:സപുഷ്പികൾ
ബോസ്ര
ബോസ്ര (അറബി: بصرى‎, translit. Buṣrā‎,) ബോസ്ട്ര, ബുസ്രാന, ബോസ്രാഹ് എന്നെല്ലാം അറിയപ്പെടുന്ന ബുസ്ര അൽ-ഷാം (അറബി: بصرى الشام‎, translit. Buṣrā al-Shām‎, തുർക്കിഷ്: Busra el-Şam) തെക്കേ സിറിയയിലെ ഒരു നഗരമാണ്. ഡാര ജില്ലയിലെ ഡാരാ ഗവർണ്ണറേറ്റിന്റെ കീഴിലാണ് ഈ നഗരം. സിറിയയിലെ ഹൗരാൻ പ്രവിശ്യയിലാണ് ഇത് സ്ഥിതിചെയ്യുന്നത്. 2004 കാനേഷുമാരി പ്രകാരം ബോസ്രയിൽ 19,683 ജനങ്ങളുണ്ടെന്ന് സിറിയ സെൻട്രൽ ബ്യൂറോ ഓഫ് സ്റ്റാറ്റിസ്റ്റിക്സ് പറയുന്നു. 33,839 ജനങ്ങളുള്ള ബോസ്ര ഉപജില്ലയുടെ ഭരണസിരാകേന്ദ്രമാണ് ഈ നഗരം. ബോസ്രയിലെ ജനസംഖ്യയുടെ ഭൂരിഭാഗവും സുന്നി മുസ്ളീങ്ങളാണ്. ഇവിടെ ഷിയ മുസ്ലീങ്ങളുടെ ചെറിയ വിഭാഗവും താമസിക്കുന്നു. ബോസ്രക്ക് വളരെ പ്രൗഢമായ ഒരു പുരാതന ചരിത്രമുണ്ട്. ഈസ്റ്റേൺ ഓർത്തഡോക്സ് പട്രീഷ്യേറ്റ് ഓഫ് ആന്റിയോച് ആന്റ് ആൾ ദ ഈസ്റ്റ് ന്റെ ഭരണത്തിനുകീഴിൽ നിലനിന്ന പ്രൗഢമായ തലസ്ഥാനമായിരുന്നു റോമാസാമ്രാജ്യകാലത്ത് ഈ നഗരം. എന്നാൽ ഓട്ടോമാൻ സാമ്രാജ്യകാലത്ത് ഈ നഗരത്തിന്റെ പ്രസക്തി കുറഞ്ഞുവന്നു. എപ്പിസ്കോപ്പൽ സീ ഓഫ് മെൽകിറ്റെ കത്തോലിക് ആർക്കിപ്പാർച്ചിയും ലാറ്റിൻ കത്തോലിക് സീയും ആയി ഈ നഗരം പരിണമിച്ചു. ഇന്ന് ഈ നഗരം ഒരു പ്രധാന പുരാവസ്തു ഖനന സ്ഥലമാണ്. യുനെസ്കോ ഇതിനെ ലോകപൈതൃകസ്ഥാനമായി പ്രഖ്യാപിച്ചിരിക്കുന്നു.
ചരിത്രം
ഈ സ്ഥലത്തെപ്പറ്റി ആദ്യം പരാമർശിക്കപ്പെട്ട കൃതി തുത്മോസ് മൂന്നിന്റെയും അഖെനാതെന്നിന്റെയും 14-ാം നൂറ്റാണ്ടിലെ ലിഖിതങ്ങളിലാണ്. ബിസി 2-ാം നൂറ്റാണ്ടിലെ നബേറ്റെൻ സിറ്റിയായിരുന്നു ബോസ്ര. 106 എഡിയിൽ ട്രാജൻ ജനറലായിരുന്ന കൊർണെലിയസ് പാൽമ ഈ നബേറ്റൻ നഗരം കീഴ്പ്പെടുത്തി.
ഇങ്ക്വിലാബ് സിന്ദാബാദ്
ഇന്ത്യൻ സ്വാതന്ത്ര സമരത്തിലും സ്വാതന്ത്രാനന്തര ഇന്ത്യയിലെ സമരങ്ങളിലും വ്യാപകമായി വിളിക്കപ്പെട്ട ഒരു വിപ്ലവ മുദ്രാവാക്യമാണ് ഇങ്ക്വിലാബ് സിന്ദാബാദ് ( Inquilab Zindabad, (Hindustani: इंक़िलाब ज़िन्दाबाद (Devanagari), (Urdu) ).  വിപ്ലവം നീണാൾ വാഴട്ടെ  (Long Live the Revolution) എന്നാണ് ഇതിന്റെ അർഥം. പ്രമുഖ സ്വാതന്ത്ര്യ സമര സേനാനിയും മാധ്യമപ്രവർത്തകനും കവിയുമായ മൗലാന ഹസ്‌റത്ത് മൊഹാനിയാണ് 1921ൽ ഈ മുദ്രാവാക്യം ആദ്യമായി ഉപയോഗിച്ചത്. 1929ൽ ഡൽഹി സെൻട്രൽ അസംബ്ലിയിൽ ബോംബെറിഞ്ഞ ശേഷം ഭഗത് സിംഗും ഈ മുദ്രാവാക്യം വിളിച്ചു. തുടർന്ന് പിടിയിലായ ശേഷം നടന്ന വിചാരണ വേളയിലും നിരന്തരം അദ്ദേഹം കോടതിയിൽ ഈ മുദ്രാവാക്യം ഉപയോഗിച്ചു.   ഇതിനു ശേഷമാണ് ഇങ്ക്വിലാബ് സിന്ദാബാദ് പ്രശസ്തമായത്.
ഇങ്ക്വിലാബ് സിന്ദാബാദ് എന്ന വാക്ക് ഉർദു ഭാഷയിൽ നിന്നും രൂപം കൊണ്ടതാണ്.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം
ഗ്വാഡലഹാര
മെക്‌സിക്കോയിലെ ഹലിസ്‌കോ സംസ്ഥാനത്തിന്റെ തലസ്ഥാനമാണ് ഗ്വാഡലഹാര. മെക്‌സിക്കോയിലെ പടിഞ്ഞാറൻ - പസിഫിക് പ്രവിശ്യയിലെ ഹലിസ്‌കോ പ്രദേശത്തിന്റെ മധ്യത്തായാണ് ഈ നഗരം സ്ഥിതിചെയ്യുന്നത്. 1,564,514 പേർ വസിക്കുന്ന നഗരം മെക്‌സിക്കോയിലെ രണ്ടാമത്തെ മുനിസിപ്പാലിറ്റിയാണിത്. ജനസംഖ്യയിൽ ലാറ്റിനമേരിക്കയിൽ പത്താം സ്ഥാനത്തുള്ള നഗരവുമാണിത്.
മെക്സിക്കോയുടെ സാംസ്കാരിക തലസ്ഥാനമായി ഗ്വാഡലഹാര അറിയപ്പെടുന്നു. ഗ്വാഡലഹാര അന്താരാഷ്ട്ര ചലച്ചിത്രമേള, ഗ്വാഡലഹാര അന്താരാഷ്ട്ര പുസ്തകപ്രദർശനം എന്നിവ പ്രസിദ്ധമാണ്. പടിഞ്ഞാറിന്റെ മുത്ത് എന്ന് മെക്സിക്കോക്കാർ ഈ നഗരത്തെ സംബോധനചെയ്യുന്നു. ആറു സർവകലാശാലകൾ ഈ നഗരത്തിൽ സ്ഥിതിചെയ്യുന്നു. ഇരുപത്തിരണ്ട് മ്യൂസിയങ്ങൾ ഈ നഗരത്തിലുണ്ട്. അന്താരാഷ്ട്രപ്രസിദ്ധിയാർജ്ജിച്ച അനവധി എഴുത്തുകാരും ചിത്രകാരന്മാരും ശില്പികളും ചലച്ചിത്ര സംവിധായകരും അഭിനേതാക്കളും ഈ നഗരത്തിൽ വസിക്കുന്നു. 2011ൽ അമേരിക്കൻ സാംസ്കാരിക തലസ്ഥാനം എന്ന് ഈ നഗരം നാമകരണം ചെയ്യപ്പെട്ടു.
പുറം കണ്ണികൾ
വർഗ്ഗം:മെക്സിക്കോയിലെ നഗരങ്ങൾ
മരങ്ങളിലെ പുനർ യൗവന പ്രക്രിയ
ലഘുചിത്രം|[[പ്രമാണം:മരങ്ങളിലെ പുനർ യൗവന പ്രക്രിയ 6Az.jpg|ലഘുചിത്രം|മരങ്ങളിലെ പുനർ യൗവന പ്രക്രിയ്ക്ക് ശേഷം ഇലകൾ വന്ന ഒരു മാവ്.]] ലഘുചിത്രം|പുനർയൗവനപ്രക്രിയ ചെയ്തശേഷം ഇലകൾ വരുന്ന മാവ്
ചെയ്യുന്ന രീതി
പ്രായാധിക്യം മൂലമോ വിളവ്‌ മോശമായതോ നല്ല ഗുണമില്ലാത്തതോ ആയ മരങ്ങളെ അസുഖം ബാധിച്ചതും പരാദ സസ്യങ്ങളെ മുറിച്ചുമാറ്റിയും മുറിപ്പാടിൽ കുമിൾനാശിനി പുരട്ടി മഴ വെള്ളമോ മഞ്ഞു കണങ്ങളോ തട്ടാതിരിക്കാൻ പ്ലാസ്റ്റിക് ഷീറ്റ് കൊണ്ട് പൊതിഞ്ഞ് കെട്ടുന്നു. മരത്തിന്റെ പ്രായമനുസരിച്ച് തളിരിലകൾ വരുന്നു. വരുന്ന തളിരിലകളെ നിർബന്ധമായും മരുന്ന് തളിച്ച് കീട ബാധയിൽ നിന്ന് സംരക്ഷിച്ചിരിക്കേണ്ടതുണ്ട്. ഗുണമേന്മയില്ലാത്ത ഫല വൃക്ഷങ്ങളെ മേലോട്ടിക്കൽ അഥവാ ടോപ്പ് വർക്കിങ്ങ് മുഖാന്തരം നല്ല ഇനങ്ങൾ ഗ്രാഫ്റ്റിങ്ങിലൂടെ മാറ്റാവുന്നതാണ്. ഈ പ്രക്രിയയിൽ മരത്തിന്റെ വലിപ്പമനുസരിച്ച് വിറക് ഒരു നേട്ടമാകുന്നു. മാവ്, പറങ്കി മാവ്, ഞാവൽ, നെല്ലി, അരിനെല്ലി, പ്ലാവ്, കടപ്ലാവ്, ആഞ്ഞിലി, സപ്പോട്ട, ഇരുമ്പാമ്പുളി, ചാമ്പ, പേര, ആത്തച്ചക്ക, ചെറു നാരകം, ഇലവംഗം, വെണ്ണപ്പഴം (അവക്കാഡോ), കൊക്കോ,,സർവസുഗന്ധി, മുരിങ്ങ, മുട്ടപ്പഴം, കാരമ്പോള,,കുടംപുളി, ലൂബി, കറി വേപ്പ്, ജാതി, ഇലഞ്ഞി, ആര്യവേപ്പ്, ഉങ്ങ്, അശോകം തുടങ്ങി ഒരുപാട് മരങ്ങൾ പുനർ യൗവന പ്രക്രിയ ചെയ്യാവുന്നതാണ്.
വർഗ്ഗം:വൃക്ഷങ്ങൾ
വലൂച ഡെകാസ്ട്രോ
വലുച്ച ‍ഡെകാസ്ട്രോ (ഒക്ടോബർ 9, 1930 – ഫെബ്രുവരി 12, 2007) ഒരു ബ്രസീലിയൻ ഗായികയും ഗാനരചയിതാവുമായിരുന്നു. ബ്രസീലിന്റെ മിനാസ് ഗെറീസിൽ ജനിച്ച വലൂച്ച റിയോ ഡി ജനീറോയിൽ വളർന്നു. ചിക്കാഗോയിലെ ഇല്ലിനോയി ഓൾഡ് ടൗൺ സ്കൂൾ ഓഫ് ഫോക്ക് മ്യൂസികിലെ ആദ്യത്തെ വിദ്യാർത്ഥികളിൽ ഒരാളായിരുന്നു വലൂച്ച. പിന്നീട് അവിടെത്തന്നെ ബ്രസീലിയൻ നാടോടി സംഗീത അദ്ധ്യാപികയുമായി. 1962 ൽ "ദ വേൾഡ് ഓഫ് ഫ്രാങ്ക് & വലൂച്ച" എന്ന പേരിൽ ഓൾഡ് ടൗൺ സ്കൂളിലെ ഫ്രാങ്ക് ഹാമിൽട്ടണുമായി ചേർന്ന് ഒരു ആൽബത്തിൽ പാട്ട് പാടി റെക്കോർഡ് ചെയ്തു. 1970 കളിൽ ബ്രസീലിലെ നാടോടി സംഗീതം വിവിധ വേദികളിൽ അവതരിപ്പിച്ചുകൊണ്ട് അമേരിക്കയിൽ പര്യടനം നടത്തി. 1980 കളിൽ അമേരിക്കൻ സംഗീതസംവിധായകനായിരുന്ന സെർജിയോ ബെസാർഡുമായി ചേർന്ന് "ബറ്റൂക്കിയും ട്രിയോ റിയോയും" എന്ന ആൽബം ലോറ ഡി ലിസ്സെ ഓൺ ഗിത്താർ നോടൊപ്പം നിർമ്മിച്ചു. ദശാബ്ദത്തിന്റെ അന്ത്യത്തിൽ ചിക്കാഗോയിലെ സംഗീത ലോകത്തിലെ ഏറ്റവും പ്രശസ്തിയുള്ള ബ്രസീലിയൻ ഗ്രൂപ്പായി അവർ മാറി. പിന്നീടുള്ള വലൂച്ചയുടെ ജീവിതം റഷ്യയിലും ചൈനയിലും ഒരു ചിത്രകാരിയായായിരുന്നു. 2007-ൽ വാഷിംഗ്ടൺ ഡിസിയിലെ സ്വഗൃഹത്തിൽ വച്ച് കരൾ രോഗം മൂലം അന്തരിച്ചു.
റെഫറൻസുകൾ
<references group="" responsive="1"> വർഗ്ഗം:2007-ൽ മരിച്ചവർ വർഗ്ഗം:1930-ൽ ജനിച്ചവർ വർഗ്ഗം:Pages with unreviewed translations വർഗ്ഗം:നാടോടി ഗായകർ വർഗ്ഗം:നാടോടി സംഗീതം
സ്വപ്‌ന ദത്ത്
ഇന്ത്യയിലെ ഹൈദരാബാദിൽ നിന്നുള്ള ഒരു ചലച്ചിത്ര നിർമ്മാതാവാണ് സ്വപ്‌ന ദത്ത് ചലസാനി (ജനനം: 30 ഓഗസ്റ്റ് 1981). പ്രശസ്ത ഇന്ത്യൻ ചലച്ചിത്ര നിർമ്മാതാവും വൈജയന്തി മൂവീസ് സ്ഥാപകനുമായ അശ്വിനി ദത്ത് ചലസാനിയുടെ മകളാണ് സ്വപ്‌ന ദത്ത്. 18-ാം വയസ്സിൽ ആസാദ് എന്ന സിനിമയുടെ അസോസിയേറ്റ് നിർമ്മാതാവായിട്ട് 2000 ൽ ചലച്ചിത്ര നിർമ്മാണത്തിൽ ഔദ്യോഗികമായി തുടക്കം കുറിച്ചു. ആദ്യ പ്രോജക്റ്റിന് തൊട്ടുപിന്നാലെ വൈജയന്തി മൂവീസ് ബാനറിൽ അച്ഛനോടും സഹോദരി പ്രിയങ്ക ദത്ത് ചലസാനിക്കുമൊപ്പം സ്വപ്‌ന സിനിമകൾ കോ-പ്രൊഡ്യൂസ് ചെയ്തു.
ആദ്യകാല ജീവിതം
തെലുങ്ക് ചലച്ചിത്രമേഖലയിലെ ഏറ്റവും പ്രശസ്തനായ നിർമ്മാതാവിന്റെ കുടുംബത്തിൽ, വിജയവാഡയിലാണ് സ്വപ്‌ന ദത്ത് ജനിച്ചത്. സി. അശ്വിനി ദത്തിന്റെയും വിനയ കുമാരിയുടെയും മൂത്ത മകളാണ് സ്വപ്‌ന. പിതാവായ സി. അശ്വിനി ദത്ത് തെലുങ്ക് ചലച്ചിത്രമേഖലയിലെ അറിയപ്പെടുന്ന ചലച്ചിത്ര നിർമ്മാതാവും വൈജയന്തി മൂവീസ് സ്ഥാപകനുമാണ്. സ്വപ്‌നയ്ക്ക് രണ്ട് ഇളയ സഹോദരിമാരുണ്ട്. പ്രിയങ്ക ദത്ത്, അച്ഛനും സ്വപ്‌നയ്‌ക്കൊപ്പം സിനിമകൾ നിർമ്മിക്കുകയും, ശ്രാവന്തി ദത്ത് ഹോസ്പിറ്റാലിറ്റി മേഖലയിൽ ബിസിനസ് നടത്തുകയുമാണ് ചെയ്യുന്നത്. ഒഹിയോ സർവകലാശാലയിൽ നിന്ന് സ്വപ്‌ന ദത്ത് എംബിഎ ബിരുദം നേടി. 2010 ഡിസംബർ 19 ന് പ്രസാദ് വർമ്മയെ വിവാഹം ചെയ്തു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1981-ൽ ജനിച്ചവർ വർഗ്ഗം:ഇന്ത്യൻ വനിതാ ചലച്ചിത്ര നിർമ്മാതാക്കൾ
രഹാല വെള്ളച്ചാട്ടം
റോഹതാങ് പാസിലേയ്ക്കുള്ള വഴിയിൽ മനാലിയിൽ നിന്ന് ഏകദേശം16 കിലോമീറ്റർ അകലെയായി സ്ഥിതിചെയ്യുന്ന ഒരു വെള്ളച്ചാട്ടമാണ് രഹാല. ഹിമാചൽ പ്രദേശ് സംസ്ഥാനത്തെ ലേ- മനാലി ഹൈവേ യിലെ ഒരു പ്രധാന വിനോദ സഞ്ചാര ആകർഷണമാണ് രഹാല വെള്ളച്ചാട്ടം. ഈ വെള്ളച്ചാട്ടം വനമേഖലയാൽ ചുറ്റപ്പെട്ടതാണ്. ബിർച്ച്, ദേവദാരു വൃക്ഷങ്ങൾ ഈ വനമേഖലയിൽ സമൃദ്ധമായി വളരുന്നു. മഞ്ഞണിഞ്ഞ ഹിമാലയൻ കൊടുമുടികളെയും വെള്ളച്ചാട്ടത്തിന്റെ പശ്ചാത്തലത്തിൽ ഇവിടെ ദർശിക്കുവാൻ സാധിക്കുന്നു. മാർച്ച് മാസം മുതൽ നവംബർ മാസം വരെയാണ് വെള്ളച്ചാട്ടം സന്ദർശിക്കാൻ ഏറ്റവും അനുയോജ്യമായ സമയം.
അവലംബം
വർഗ്ഗം:ഇന്ത്യയിലെ വെള്ളച്ചാട്ടങ്ങൾ
ഹാരിയറ്റ് മാർട്ടിനോ
ഒരു ഇംഗ്ലീഷുകാരിയായ സോഷ്യൽ സൈദ്ധാന്തികയും വിഗ് എഴുത്തുകാരിയുമായിരുന്നു ഹാരിയറ്റ് മാർട്ടിനോ (/ ˈmɑːrtənˌoʊ /; 12 ജൂൺ 1802 - 27 ജൂൺ 1876). സാമൂഹ്യശാസ്ത്രപരവും സമഗ്രവും മതപരവും ഗാർഹികവും സ്ത്രൈണപരവുമായ കാഴ്ചപ്പാടിൽ നിന്ന് നിരവധി പുസ്തകങ്ങളും ഉപന്യാസങ്ങളും അവർ എഴുതി. ഒഗൂസ്ത് കോംടെയുടെ കൃതികൾ വിവർത്തനം ചെയ്തു. എഴുതിയതിലൂടെ സ്വയം പിന്തുണയ്ക്കാൻ മതിയായ വരുമാനം അവർ നേടി. അവരുടെ കാലഘട്ടത്തിലെ ഒരു സ്ത്രീക്ക് ലഭിക്കുന്ന അപൂർവ നേട്ടമായിരുന്നു അത്. വിക്ടോറിയ യുവ രാജകുമാരി അവരുടെ പുസ്തകങ്ങൾ വായിക്കുന്നത് ആസ്വദിക്കുകയും 1838 ൽ കിരീടധാരണത്തിന് ക്ഷണിക്കുകയും ചെയ്തു. തന്റെ സമീപനത്തെക്കുറിച്ച് മാർട്ടിനോ പറഞ്ഞു “പ്രധാന രാഷ്ട്രീയ, മത, സാമൂഹിക സ്ഥാപനങ്ങൾ ഉൾപ്പെടെ സമൂഹത്തിന്റെ എല്ലാ വശങ്ങളിലും ശ്രദ്ധ കേന്ദ്രീകരിക്കണം. പുരുഷന്മാർക്ക് കീഴിലുള്ള സ്ത്രീകളുടെ അവസ്ഥ മനസിലാക്കാൻ സമഗ്രമായ വിശകലനം ആവശ്യമാണെന്ന് അവർ വിശ്വസിച്ചു. നോവലിസ്റ്റ് മാർഗരറ്റ് ഒലിഫാന്ത് പറഞ്ഞു "ഒരു ജനിച്ച പ്രഭാഷകനെന്ന നിലയിലും രാഷ്ട്രീയക്കാരനെന്ന നിലയിലും ... അവരുടെ തലമുറയിലെ മറ്റേതൊരു പുരുഷനോ സ്ത്രീയോ ഉള്ളതിനേക്കാൾ അവരുടെ ലൈംഗികതയെ വ്യക്തമായി ബാധിച്ചിട്ടില്ല."
ആദ്യകാലജീവിതം
എട്ട് മക്കളിൽ ആറാമനായ ഹാരിയറ്റ് മാർട്ടിനോ ഇംഗ്ലണ്ടിലെ നോർ‌വിച്ചിലാണ് ജനിച്ചത്. അവിടെ അവരുടെ പിതാവ് തോമസ് ഒരു തുണി നിർമ്മാതാവായിരുന്നു. വളരെ ആദരണീയനായ യൂണിറ്റേറിയനും 1797 മുതൽ നോർവിച്ചിലെ ഒക്ടാകൺ ചാപ്പലിന്റെ ഡീക്കനുമായിരുന്നു. ഒരു പഞ്ചസാര ശുദ്ധീകരണശാലയുടെയും പലചരക്ക് വ്യാപാരിയുടെയും മകളായിരുന്നു ഹാരിയറ്റിന്റെ അമ്മ.
മാർട്ടിനൗ കുടുംബം ഫ്രഞ്ച് ഹ്യൂഗനോട്ട് വംശജരും യൂണിറ്റേറിയൻ കാഴ്ചപ്പാടുകളും ഉള്ളവരായിരുന്നു. അവരുടെ അമ്മാവന്മാരിൽ ശസ്ത്രക്രിയാവിദഗ്ധനായ ഫിലിപ്പ് മെഡോസ് മാർട്ടിനൗ (1752–1829) അടുത്തുള്ള എസ്റ്റേറ്റായ ബ്രാക്കോണ്ടേൽ ലോഡ്ജ് സന്ദർശകനും ബിസിനസുകാരനും ഗുണഭോക്താവുമായ പീറ്റർ ഫിഞ്ച് മാർട്ടിനൗ എന്നിവരെ സന്ദർശിക്കുന്നത് അവർ ആസ്വദിച്ചിരുന്നു..
അവരുടെ Household Education (1848) എന്ന ഗ്രന്ഥത്തിൽ വിവരിച്ചിരിക്കുന്നതുപോലെ, ഗാർഹികതയെക്കുറിച്ചും " വീട്ടമ്മമാർക്കുള്ള പ്രകൃതിദത്ത ഫാക്കൽറ്റി"യെക്കുറിച്ചും അവരുടെ ആശയങ്ങൾ വളർന്നുവന്നു. പ്രായപൂർത്തിയായപ്പോൾ അവരുടെ ബന്ധം മികച്ചതായിരുന്നുവെങ്കിലും, ചെറുപ്രായത്തിൽ തന്നെ പെൺകുട്ടികൾക്ക് ആവശ്യമാണെന്ന് തനിക്ക് അറിയാവുന്ന ഊഷ്മളവും പരിപോഷിപ്പിക്കുന്നതുമായ ഗുണങ്ങളുടെ വിരുദ്ധമായാണ് ഹാരിയറ്റ് അമ്മയെ കണ്ടത്. അവരുടെ അമ്മ തന്റെ എല്ലാ കുട്ടികളെയും നന്നായി വായിക്കാൻ പ്രേരിപ്പിച്ചു. എന്നാൽ അതേ സമയം "സ്ത്രീലിംഗ ഔചിത്യത്തിനും നല്ല പെരുമാറ്റത്തിനും വേണ്ടിയുള്ള മൂർച്ചയുള്ള കണ്ണോടെ പെൺപഠിതാക്കളെ എതിർത്തു. അവരുടെ പെൺമക്കളെ ഒരിക്കലും കൈയിൽ പേനയുമായി പൊതുസ്ഥലത്ത് കാണാൻ കഴിയില്ല". പെൺകുട്ടികളെ വളർത്തുന്നതിൽ ഈ യാഥാസ്ഥിതിക സമീപനം ഉണ്ടായിരുന്നിട്ടും, കുടുംബത്തിലെ വിദ്യാഭ്യാസപരമായി വിജയിച്ച ഏക മകൾ മാർട്ടിനെയു ആയിരുന്നില്ല. അവരുടെ സഹോദരി റേച്ചൽ തന്റെ വിദ്യാർത്ഥികളിൽ ഒരാളായി ആർട്ടിസ്റ്റ് ഹിലാരി ബോൺഹാം കാർട്ടറിനൊപ്പം സ്വന്തം യൂണിറ്റേറിയൻ അക്കാദമി നടത്തിയിരുന്നു. മാർട്ടിനെയോയുടെ അമ്മ ശരിയായ സ്ത്രീ സ്വഭാവം കർശനമായി നടപ്പിലാക്കി. മകളെ "ഒരു തയ്യൽ സൂചിയും" (മറഞ്ഞിരിക്കുന്ന) പേനയും പിടിക്കാൻ പ്രേരിപ്പിച്ചു.
ഗാർഹികതയെക്കുറിച്ചുള്ള ഹാരിയറ്റിന്റെ ആശയങ്ങൾ, അവളുടെ ഗാർഹിക വിദ്യാഭ്യാസം (1848) എന്ന ഗ്രന്ഥത്തിൽ വിവരിച്ചിരിക്കുന്നതുപോലെ, അവളുടെ വളർന്നുവരുന്ന പോഷണത്തിന്റെ അഭാവത്തിൽ നിന്നാണ് ഉടലെടുത്തത്. ഹാരിയറ്റിനോട് അവളുടെ അമ്മ കാണിക്കുന്ന വാത്സല്യം വളരെ അപൂർവമാണെന്ന് കണ്ടെത്തി. യഥാർത്ഥത്തിൽ, മാലാഖമാർ തന്നെ കൂട്ടിക്കൊണ്ടുപോകാൻ വരുന്നതായി ഹാരിയറ്റ് സങ്കൽപ്പിച്ചിരുന്നതായി സൂചനയുണ്ട്. ഇത് ആത്മഹത്യയിലൂടെ അമ്മയുടെ ഭരണത്തിൽ നിന്ന് രക്ഷപ്പെടാനുള്ള വഴി കണ്ടെത്താനുള്ള അവളുടെ ആഗ്രഹത്തെ പ്രതീകപ്പെടുത്തുന്നതായി കരുതപ്പെടുന്നു.
പ്രായപൂർത്തിയായപ്പോൾ അവരുടെ ബന്ധം മികച്ചതായിരുന്നുവെങ്കിലും, ചെറുപ്രായത്തിൽ തന്നെ പെൺകുട്ടികൾക്ക് ആവശ്യമാണെന്ന് തനിക്ക് അറിയാവുന്ന ഊഷ്മളവും പരിപോഷിപ്പിക്കുന്നതുമായ ഗുണങ്ങളുടെ വിരുദ്ധമായാണ് ഹാരിയറ്റ് അമ്മയെ കണ്ടത്. അവളുടെ അമ്മ തന്റെ എല്ലാ കുട്ടികളെയും നന്നായി വായിക്കാൻ പ്രേരിപ്പിച്ചു. എന്നാൽ അതേ സമയം "സ്ത്രൈണ ഔചിത്യത്തിനും നല്ല പെരുമാറ്റത്തിനും വേണ്ടിയുള്ള മൂർച്ചയുള്ള കണ്ണോടെ പെൺപഠിതാക്കളെ എതിർത്തു. അവളുടെ പെൺമക്കളെ ഒരിക്കലും അവരുടെ കയ്യിൽ പേനയുമായി പൊതുസ്ഥലത്ത് കാണാൻ കഴിയില്ല". പെൺകുട്ടികളെ വളർത്തുന്നതിൽ ഈ യാഥാസ്ഥിതിക സമീപനം ഉണ്ടായിരുന്നിട്ടും, കുടുംബത്തിലെ വിദ്യാഭ്യാസപരമായി വിജയിച്ച ഏക മകൾ മാർട്ടിനെയു ആയിരുന്നില്ല; അവളുടെ സഹോദരി റേച്ചൽ തന്റെ വിദ്യാർത്ഥികളിൽ ഒരാളായി ആർട്ടിസ്റ്റ് ഹിലാരി ബോൺഹാം കാർട്ടറിനൊപ്പം സ്വന്തം യൂണിറ്റേറിയൻ അക്കാദമി നടത്തിയിരുന്നു. മാർട്ടിനെയോയുടെ അമ്മ ശരിയായ സ്ത്രീ സ്വഭാവം കർശനമായി നടപ്പിലാക്കി. മകളെ "ഒരു തയ്യൽ സൂചി പിടിക്കാൻ" പ്രേരിപ്പിച്ചു, അതുപോലെ (മറഞ്ഞിരിക്കുന്ന) പേനയും.
പുറംകണ്ണികൾ
വർഗ്ഗം:1802-ൽ ജനിച്ചവർ വർഗ്ഗം:1876-ൽ മരിച്ചവർ
അലിമുക്ക് ആനകുളം ശ്രീദുർഗാദേവി ക്ഷേത്രം
പ്രതിഷ്ഠ
ക്ഷേത്രത്തിലെ പ്രധാന പ്രതിഷ്ഠ ശ്രീദുർഗ്ഗാദേവിയാണ്. ശാന്തസ്വരൂപയായ ദേവി വനദുർഗ്ഗ ഭാവത്തിൽ ഭക്തർക്ക് അനുഗ്രഹവർഷം ചൊരിയുന്നു. ദുർഗ്ഗ]യോട് ഒപ്പംതന്നെ ശ്രീഭദ്രകാളിക്കും തുല്യപ്രാധാന്യം കൽപ്പിക്കുന്നു.
ക്ഷേത്രഭരണം
ദേശവാസികളായ ഭക്തജനങ്ങളിൽ പൊതുയോഗത്തിൽ നിന്നും തെരഞ്ഞെടുക്കുന്ന ക്ഷേത്ര സേവാസമിതിയാണ് ക്ഷേത്രഭരണം നിർവഹിക്കുന്നത്.
തിരു:ഉത്സവം
ക്ഷേത്ര പുനരുദ്ധാരണത്തിന് ശേഷം പ്രതിഷ്ഠ നടത്തിയ മേടമാസ ത്തിലെ മകയിരം നക്ഷത്ര ത്തിലാണ് എല്ലാ കൊല്ലവും ഉത്സവം ആഘോഷിക്കുന്നത്. മേട ത്തിലെ മകയിരം തിരുനാൾ കണക്കാക്കി മൂന്ന് നാൾ ഉത്സവം നടത്തുന്നു. ഉത്സവ ത്തിൻ്റെ പ്രാരംഭ ദിവസമായ കാർത്തിക നാളിൽ അഷ്ടദ്രവ്യ മഹാഗണപതി ഹോമത്തോടെ ആരംഭിക്കുന്നു. തുടർന്ന് ശുദ്ധിക്രിയകൾ നടക്കുന്നു. ഉത്സത്തിൻ്റെ രണ്ടാം ദിനമായ രോഹിണി നക്ഷത്ര ത്തിൽ ദേവി യ്ക്ക് പൊങ്കാല സമർപ്പണം നടത്തുന്നു. അന്നേദിവസം നിരവധി സ്ത്രീഭക്തജനങ്ങൾ ആനകുളത്തമ്മ യ്ക്ക് പൊങ്കാല നൈവേദ്യം സമർപ്പിക്കുന്നു. ഉത്സവ ത്തിൻ്റെ മൂന്നാംനാൾ ദേവി യുടെ മകയിരം തിരുന്നാളായി കൊണ്ടാടുന്നു. അന്നേ ദിവസം ദേവി ക്ക് വിശേഷാൽ കളഭകലശപൂജകളും ദർശനപ്രാധാന്യമുള്ള മഹാദീപാരാധന യും നടത്തപ്പെടുന്നു. വൈകിട്ട് ദേവി യുടെ വർണശബളമായ എഴുന്നള്ളത്ത് ഘോഷയാത്രയും ഉണ്ടായിരിക്കും. ദേവി യുടെ എഴുന്നള്ളത്ത് അലിമുക്ക് ആയിരവല്ലി ശ്രീമഹാദേവ ക്ഷേത്രത്തിൽ നിന്ന് ആരംഭിക്കുന്നു. ശേഷം അലിമുക്ക് ജംഗ്ഷൻ, പൂവണ്ണുംമ്മൂട് തിരികെ അലിമുക്കിലൂടെ ആനകുളം കിഴക്കേക്കര വഴി ക്ഷേത്ര സന്നിധിയിൽ എത്തിച്ചേരുന്നു. ശേഷം മഹാദീപാരാധന നടക്കുന്നു. ഉത്സവ ത്തോട് അനുബന്ധിച്ച് കാവിൽ ഉത്സവ ത്തിൻ്റെ ആരംഭദിനംതന്നെ പടയണി നടത്തപ്പെടുന്നു. മലദൈവങ്ങളുടെ സംപ്രീതിയ്ക്കായാണ് പടയണി നടത്തുന്നത്.